“Jangan Keluar Rumah Kalau Bergejala & Jangan Bandingkan Perkembangan Anak Orang Lain”. Ini Pesanan Dr Izzar Waktu Hari Raya

Aura Aidilfitri semakin dirasai oleh semua umat Islam, apabila sejak semalam lagi warga kota sudah pulang ke kampung halaman masing-masing.

Seronok bila dapat berkumpul semula bersama adik-beradik dan sanak saudara selepas dua tahun tidak meraikan Aidilfitri bersama-sama.

Dalam pada seronok hendak beraya bersama ahli keluarga, kadangkala kita terlupa ada perbuatan atau percakapan kita tanpa sengaja boleh melukakan hati orang lain.

Hari Raya yang sepatutnya menjadi hari saling bermaafan dan mengeratkan silaturrahim menjadi hari saling ‘kecam-mengecam’ pula.

Selain daripada itu jangan dilupakan juga tentang COVID-19 yang masih ada lagi dalam kehidupan kita. Walaupun banyak SOP sudah dilonggarkan menjelang esok tetapi kita tetap kena jujur dalam menganalisis kesihatan diri sendiri.

Semoga lebaran kali ini benar-benar membawa kenangan paling bermakna kepada kita semua selepas mengharungi pelbagai dugaan selama dua tahun memerangi COVID-19.

Selamat pulang ke kampung halaman masing2 semua. Lama tak beraya kat kampung kan? Masa Hari Raya nanti ingatlah:

❌ Jangan keluar rumah kalau bergejala. Buat self test COVID-19

❌ Jangan dok compare2 perkembangan anak orang lain tak boleh buat itu ini lagi. Setiap anak berbeza perjalanannya

✅ Makanlah sedap puas2. Biasalah naik badan sikit nanti. Sebab tu panggil Hari Lebaran. Bukan Hari Kempisan/Tirusan

✅ Bersenamlah balik lepas makan sedap banyak2 tu. Sedarlah diri sikit

Stay safe semua n jangan gaduh2 kecik hati cepat pastu viral2 kat sosial media. Kongsilah benda2 positif. Sikit2 nak viral

Selamat berLEBARan semua


“Abah Berada Di ICU Sekarang…”- Kedua Orang Tua Postif Covid, Dayah Bakar Mohon Doa Dari Semua

Jika sebelum Dayah Bakar menetap di luar negara mengikut suami yang bertugas, dia terpaksa melalui proses kehamilan dan akhirnya bersalin sendirian gara-gara penularan Covid-19.

Terbaharu pengacara dan personaliti TV ini memaklumkan  kedua orang tuanya pula disahkan positif Covid-19 beberapa hari yang lalu.

Berkongsi perkembangan terkini, Dayah memberi tahu betapa berat hatinya untuk berkongsi keadaan ibu ayahnya yang telah disahkan Covid-19. Sedangkan dirinya jauh di negara orang.

Kini Di ICU

Pohon semua untuk mendoakan kesembuhan abah saya, Hj Abu Bakar bin Johar yang berada di ICU sekarang . Juga , untuk doakan mak saya, Halimatul Kamaliah bt Abdul Rahim untuk sembuh sepenuhnya .Your doa means a lot to me and my family .
Thank you so much , may Allah bless you for your kindness.

Manakala hantaran terdahulu, Dayah turut berkongsi duka kerana tidak dapat dekat dengan keluarga saat yang mendukacitakan kini.

“Dengan hati yang berat, Dayah nak kongsi berita ,dimana ibu bapa saya disahkan positif Covid . Memang rasa sedih sangat, dan buat Dayah tak keruan untuk beberapa harini. Honestly I’m not feeling okay , but I’m trying my best to smile and give moral support to my parents.”

Mohon Doa

“Jadi , niat Dayah berkongsi adalah untuk memohon kepada kalian semua yang membaca post ini agar mendoakan kesembuhan sepenuhnya untuk mereka, dan juga sekalian rakyat Malaysian yang terkesan dengan wabak ini.”

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Lantai Melekit Teruk Lepas Raya, 4 Langkah Pastikan Lantai Bersih Licin Macam Cermin, Tip Top Hasilnya!

Pengunjung yang ramai ketika raya pastinya buat lantai rumah kita menjadi kurang bersih. Apatah lagi ditambah dengan tumpahan makanan oleh anak-anak kecil yang menampak kotornya.

Jangan cemas dan mengeluh dengan keadaan ni sebaliknya mopkan lantai dengan cara yang tepat. Ini yang disarankan untuk pastikan lantai lebih bersih.

Anda perlulah mencuba tip yang diberikan ini. Selain harum insyaallah lantai anda juga kekal bersih untuk tempoh yang lama.

Mulakan langkah dengan menyapu seluruh kawasan rumah dengan bersih. Pastikan setiap habuk, sampah terutamanya helaian rambut yang gugur dikumpulkan terlebih dahulu. Ini penting supaya proses mengemop tidak terganggu.

Langkah 1 -Air Panas & Cuka
Sediakan air rendaman berisi air panas yang dicampurkan dengan sedikit cuka. Mopkan keseluruh lantai dengan bancuhan air ini. Pastikan mop dikembangkan ketika proses mengemop. Biarkan seketika sehingga kering.

Langkah 2 – Cecair Peluntur
Jika suka anda boleh juga menggunakan cecair peluntur seperti Clorox dalam bancuhan namun gunakan sedikit sahaja kerana ia meninggalkan bau yang agak kuat. Pastikan ia diletakkan sedikit sahaja dan moplah seperti biasa. Biarkan kering.

Langkah 3 – Pencuci Harum
Kemudian buat bancuhan air bersama pencuci lantai yang ada dipasaran. Pastikan pencuci ini jangan tersalah beli. Belilah pencuci yang harum seperti berbau bungaan seperti ros atau lemon. Ada sesetengah bau pencuci lantai yang berbau kurang enak dan buat kita rasa tidak selesa. Mopkan keseluruhan lantai dengan sekali cucian sahaja dan biarkan kering.

Langkah 4 – Air Bersih
Akhir sekali barulah dibilas dengan air bersih ke seluruh lantai. Pastikan penggunaan air bersih tanpa apa-apa bahan. Moplah seperti biasa dan biarkan hingga kering. Hasilnya lantai anda bukan hanya harum malah licin dan bersih.

Tip
* Pastikan proses mengemop dimulakan dengan bahagian bilik terlebih dahulu dan diakhiri dengan kawasan dapur.
* Anda boleh juga menggunakan bancuhan lain khusus untuk dapur kerana kawasan ini luar biasa minyaknya.
* Pastikan mop dikembangkan dengan tepat supaya lebih membantu anda melakukan kerja dengan lebih cepat dan sekata.
* Buka kipas pada volume yang tinggi supaya lebih cepat kering.


Susah Tidur Malam Dr Ni Pesan Amalkan Makan Kiwi!

Berdepan dengan masalah anak yang susah tidur, hingga lewat malam berjaga ini akan menyebabkan di waktu siang anak-anak akan menjadi lesu.

Bahkan tidak kurang juga akan meragam dan ini bimbang juga bolrh menjejaskan perkembangan anak-anak.

Mencari cara untuk atasinya, apa kata cuba cara seperti yang dikongsikan oleh dr. Mazliana Mazlan ini.

Menurutnya perkenalkan kiwi untuk anak yang susah nak tidur malam.

Kiwi sangat bagus untuk tidur tau.

Bagi anak makan kiwi 1 jam sebelum tidur, buat selama 2 minggu. Korang akan nampak hasilnya, insyaAllah.

Tidur anak lebih cepat.
Letak je kepala atas bantal, terus dah nak tidur.

Tidur anak lebih lama.
Bagus kan untuk otak kalau anak dapat tidur lebih lama.

Tidur anak lebih berkualiti.
Susah anak nak terjaga tengah malam.

Dalam buah kiwi, ada kandungan serotonin. Serotonin ni lah yang bantu kitaran tidur jadi lebih baik.

Kiwi tinggi antioksida. Pun antara yang menyumbang pada kualiti tidur anak yang lebih baik.

Ajak anak makan kiwi sekali dengan bijinya terus tau. Banyak sangat khasiat yang ada pada kiwi. Antaranya;

Vitamin C
Vitamin E
Vitamin K
Folate
Copper
Pottasium
Magnesium

Dalam biji kiwi pulak;
Omega 3
Fiber
Antioksida

Best kan bila kita ajar anak makan dengan sedikit ilmu tentang nutrisi. Lagi semangat kita nak ajak walau anak belum suka. Ada modal kita nak cerita sambil makan dengan anak kan.

Kita cuba sama-sama ya, banyakkan buahan sebagai snacks dan makanan utama bila anak lapar.

Sumber : Mazliana Mazlan


“Aisyah Sempat 5 Bulan Di SBP.” Ibu Terkejut Anak Trauma Duduk Di Asrama, Berat Turun 5kg!

“Aisyah Sempat 5 Bulan Di SBP Semasa Berada Di Tingkatan 1.” Ibu Terkejut Anak Trauma Duduk Di Asrama, Berat Turun 5kg!

Setiap kejayaan anak merupakan sesuatu yang boleh dibanggakan oleh ibu bapa kerana bagi ibu bapa ia adalah suatu pencapaian yang besar dalam membesarkan anak-anak.

Lantaran itu, baru-baru ini sejak permohonan kemasukkan ke asrama penuh dibuka ini ramai ibu bapa mula teruja untuk memohon untuk anak.

Mana taknya, kebiasaanya anak yang memasuki sekolah asrama elit ini akan tampil dengan kendiri yang lebih matang dan cemerlang dalan akademik.

Namun tidak semuanya indah mengenai kehidupan di asrama, tetap ada pro dan kontra. Bahkan tidak semua sekolah SBP begitu hanya segelintir sahaja.

Kejadian buli, tidak serasi dengan persekitaran baru dan pelbagai masalah lain menjadi antara punca ramai yang mengambil keputusan keluar dari sekolah berkenaan.

Justeru, dalam hal ini, ibu ayah tidak perlu memaksa anak untuk membuat pilihan tinggal di asrama. Biarlah dirinya membuat keputusan. Ini kerana bukan semua anak mampu bertahan dan kuat dalam suasana baru dan persekitaran yang negatif seperti kejadian buli.

Begitulah yang keputusan yang terpaksa dibuat oleh seorang ibu kira-kira 5 tahun yang lalu apabila anaknya hanya mampu bertahan selama 5 bulan sahaja tinggal di asrama dek trauma dengan persekitaran di asrama.

Ikuti lanjut pendedahan ibu ini. Moga menjadi pengajaran buat semua agar mempersiapkan diri anak dari segi mental dan fizikal supaya anak dilatih untuk kuat, serta dominan supaya mengharungi kehidupan di asrama yang penuh cabaran.

TRAUMA HINGGA TURUN BERAT BADAN HINGGA 5KG

Aisyah sempat 5 bulan di SBP semasa berada di tingkatan 1. Selepas 5 bulan, baru dia bagitau sering tidak dapat sarapan pagi kerana diminta oleh senior untuk cuci tandas. Jam 5 pagi sudah bangun dan mandi kerana hanya senior dibenarkan bangun dan mandi lewat. Berat Aisyah turun 5 kg.

Aisyah suka belajar, waktu malam hanya senior yang dibenarkan stay back. Jadi Aisyah bawa lampu kecil(guna bateri) untuk belajar dalam dorm. Kesannya, mata rabun dan power terus tinggi bila buat cermin mata kali pertama.

Ujian pertama Aisyah di SBP, math dan Bahasa Jepun Aisyah dapat 100%. Bila ramai rakan yang tahu, bila ada ujian ramai pelajar datang minta dia ajar. Termasuk rakan daripada kelas-kelas lain.

Dia ok pada awalnya kerana tahu lebih banyak yang kita ajar pada kawan, lebih kuat pemahaman kita. Tapi sampai dia tiada masa untuk dia belajar sendiri, Aisyah rasa tertekan.

Aisyah sering diganggu pelajar lelaki sekelas yang meminatinya. Dia tidak suka kerana tahu waktu belajar bukan waktu bercinta.

Kemuncaknya apabila pelajar lelaki sengaja menebuk gambar Aisyah di dalam kelas di bahagian sensitif dan rakan perempuan yang lain ramai-ramai mentertawakannya dia jadi keliru.

BUAT KEPUTUSAN BERPINDAH SEKOLAH HARIAN

Sebaik sahaja Aisyah maklumkan apa yang berlaku, kami terus buat keputusan keluarkannya daripada asrama dan berpindah ke sekolah harian berhampiran. Jika tidak suka pada suatu persekitaran, berhijrahlah. Usah biarkan diri kita teraniaya.

Saya tanya Aisyah, kenapa lambat bagi tau ummi. Dia kata kesian ummi dan abah dah habis duit banyak. Allah. Sebak mendengarnya. Duit boleh dicari. Persekitaran yang sihat itu lebih baik.

Sebelum keluar, pengetua dan kaunselor sekolah sudah memujuk tapi Aisyah lebih selesa belajar di rumah.

Kini Aisyah berumur 18 tahun melanjutkan pelajaran di Kolej Matrikulasi Selangor yang juga merupakan pelajar lepasan SPM 2021.

Moga kisah ini menjadi iktibar buat semua. Apa yang pasti, sebagai ibu ayah buatlah keputusan yang tepat untuk anak-anak untuk masa depannya. Sekolah harian tetap jua terbaik sebagaimana sekolah asrama penuh.


MasyaAllah! Umur 9 Tahun Hafal 30 Juz Al Quran, Datuk Kongsi Aktiviti Harian Cucunya.

Hebatnya adik kecil ini. Di kala pada usia begini, rakan sebayanya dalam dunia fantasi bermain dengan permainan penuh keriangan, namun sebaliknya adik ini.

Pada usia begini, dia telah mampu menghafal 30 Juz Al-Quran pada usia hanya 9 tahun. Malah pada usia 4 tahun anak kecil ini telah menunjukkan minat untuk menghafal Al-Quran.

Lebih istimewa, anak kecil ini dijaga oleh datuk dan neneknya. Orang kata, biasanya cucu yang dijaga oleh datuk nenek ni manja. Namun anak kecil ini membuktikan duduk dibawah jagaan kedua nenek dan datuknya menjadikan dirinya hebat!

Ikuti perkongsian yang sungguh inspirasi ini. Moga kita semua istiqomah dalam menjadi mukmin yang terbaik.

9 TAHUN 30 JUZ DALAM KEPALA

Adik ni bernama Haikal Firdaus. Berumur 9 Tahun dan Berasal dari negeri Johor. Kelebihan dia ialah 30 Juz Al-Quran dalam kepala.

Beliau dijaga oleh datuk dan nenek, orang tanya datuk dia, sejak bila adik Haikal ni mula hafal Quran dan bagaimana mana cara didik dia nak suruh rajin hafal Quran?

Jawapan yang diberikan oleh datuk kepada adik Haikal begitu inspirasi.

“Cucu saya mula menghafal Al-Quran sejak berumur 4 tahun dan cucu saya juga perangai dia ni lain dari kanak-kanak yang lain.

kami tak paksa dia hafal al-Quran tapi semua ni kehendak dia sendiri.”

AKTIVITI HARIAN ADIK HAIKAL FIRDAUS.

Bangun pada 5.00 pagi, ambil wudhuk dan solat, lepas solat dia baca al-Quran satu Juz hingga masuk waktu Subuh.

Waktu pagi pergi ke sekolah agama lepas waktu sekolah pada waktu petang dia hafal Hadis 40. Tapi kalau waktu cuti sekolah dia gandakan bacaan Al-Quran setiap hari 4 Juz.

Sumber: FB Mohd Ibrahim via HIMPUNAN CERAMAH DAN DOA ISLAM


‘Ketahuilah Bahawa Masa Berbaki Tidaklah Banyak…’ Perkongsian Lelaki Ini Bersama Ibu 49 Hari Sebelum Meninggal Dunia Undang Sebak!

Percayalah sikap bertangguh akan membuatkan kita akan menyesal selamanya lebih-lebih lagi jika ia membabitkan insan yang kita sayangi.

MAsa takkan sesaat pun dapat diputar kembali. Jadi hargailah mereka terutama ibu bapa selagi mereka masih ada.

Jika satu hari nanti kita sudah kehilangan mereka, pasti akan wujud perasaan penyesalan yang tidak terhingga dan ketika itu hanya kenangan yang akan menemani kerinduan yang tiada hujungnya.

Perkongsian seorang lelaki di laman sosialnya mengenai ibunya sangat meruntun jiwa. Apa yang lebih menyentap adalah pesanan buat semua yang mempunyai ibu bapa.

Berikut adalah perkongsian Mohd Yazid Ismail di laman

Ini gambar 49 hari sebelum mak meninggal dunia. Gambar 15 Mac 2023, dalam flight AirAsia untuk balik ke Kota Bharu. Saya hanya berdua dengan mak.

Kami bawa mak jalan-jalan KL lebih seminggu. Mak ada 4 orang anak menetap di Lembah Klang.

Mak bermalam di rumah saya beberapa hari. Ketika berborak mak banyak kali bagitahu “raso nok mati dh” setiap kali merasai dirinya makin lemah dan makin pelupa.

Saya sedih, tidur dengan linangan air mata.

Ketika saya bawa mak ke rumah adik di Puchong, mak sangat gembira dan ceria. Kemudian dalam kereta masa nak balik ke rumah saya, mak tanya soalan yang saya akan ingat sampai bila-bila. Biarlah ia rahsia.

Alhamdulillah saya bersyukur sangat sebab dapat tunaikan beberapa permintaan mak. Ada 1 yang tak berjaya saya tunaikan, mak nak buat pembedahan mata dengan Prof. Muhaya. Mak bagitahu harapan nak ke klinik prof, tapi kesihatan tidak mengizinkan.

Bagi sesiapa yang masih mempunyai ibu dan ayah, ketahuilah bahawa masa berbaki tidaklah banyak. Antara penyesalan yang terbesar ialah dari sebab sifat bertangguh, bila kita anggap masih ada masa yang panjang berbaki.

Sejak tular perkongsian ini, Yazid turut mendedahkan bagaimana ibunya membesarkan mereka 16 beradik.

Saya ada 16 adik beradik seibu sebapa.

1 hingga 11 semua lelaki.

12 hingga 16 semua perempuan.

Pada tahun 1991, masa mak mengandung anak ke16 ayah diserang stroke dan lumpuh. Hilang sumber pendapatan. Tiada simpanan sebab hidup cukup-cukup makan je.

Alhamdulillah pihak masjid bagi wang ehsan setiap bulan hanya rm150.
Mak besarkan kami dan dalam masa yg sama uruskan ayah yg lumpuh dengan seratus lima puluh tu. Macam mana boleh survive? Ni semua urusan Allah..semua rezeki dari Allah.

Allah bagi rezeki kepada anak-anak dalam bentuk kesedaran untuk berdikari. Walaupun masih sekolah rendah kami dah mula cari duit sendiri. Jadi buruh sementara, kutip botol dan tin aluminium untuk dijual, bercucuk tanam dan lain-lain.

Pada tahun 2001, ketika tingkatan 4, saya masih kutip kayu api untuk masak. Ada berlaku kecederaan ketika sedang memotong kayu, parang terkena kat tangan. Ada kesan parut di tangan kiri.

Makanan kami juga tidak semewah orang lain. Makan nasi tanpa lauk sudah jadi kebiasaan. Sekadar nasi campur air, garam dan sedikit gula sudah memadai. Mujur di sekolah ada Rancangan Makanan Tambahan RMT, dapatlah kami rasa makan yang sedap secara berterusan.

Walau keadaan hidup begitu susah, tidak pernah sekalipun mak berhenti berjuang mahupun mengaku kalah dalam membesarkan anak-anaknya.

Mak juga tidak berkeluh-kesah di hadapan anak-anak, biarpun beberapa kali saya melihat mak menangis mungkin kerana terlalu berat menanggung keperitan hidup. Kami anak-anak yang masih kecil ketika itu hanya boleh menahan sedih melihat keadaan emak.

Ketika itu memang tidak banyak yang boleh kami bantu, malah untuk angkat ayah yang lumpuh untuk dimandikan pun susah. Saya banyak kali menangis sebab melihat ayah yang makin lemah dan kudis di badannya makin besar disebabkan terlalu lama baring..sangat meruntun jiwa.

Nasib baik abang-abang di sekolah menengah banyak tolong dengan penuh kesabaran tetapi apabila mereka masuk universiti, tinggal kami yang kecil-kecil sahaja di rumah.

Sehingga tahun 2001, kami masih memasak menggunakan dapur kayu api. Bukan tidak ada dapur gas tetapi mahu menjimatkan wang daripada membeli gas. Kalau bekalan kayu api berkurang, kami adik beradik akan masuk hutan mencari kayu api. Ketika itu tiada lagi orang kampung yang mengutip kayu api, hanya keluarga kami sahaja.

Mak pula pegang prinsip tidak akan hutang duit orang. Hidup dengan sekadar apa yang ada. Alhamdulillah, beban emak sedikit ringan apabila abang-abang di universiti mengirim duit biasiswa masing-masing untuk adik-adik di kampung.

Pernah abang saya cerita, dia sanggup ikat perut semata-mata untuk hantar duit ke kampung.

Sepanjang ingatan saya, semasa ayah masih hidup dan sihat, dia tidak pernah bertanya tentang pencapaian pelajaran anak-anak, tapi ayah selalu tanya tentang solat di masjid atau tak.

Arwah ayah selalu pesan, “tidak guna belajar tinggi dan pangkat tinggi tapi solat jemaah tidak dijaga”. Arwah ayah memang sangat menekankan pendidikan agama dan praktikalnya.

Walaupun kami masa masih bersekolah dan sangat sibuk dengan mencari duit tapi kami tetap ke masjid solat jemaah. Kami cuma dapat belajar ketika di sekolah sahaja kerana di rumah kami sibuk dengan kerja dan mengasuh adik-adik yang masih bayi. Namun, syukur semuanya kini cemerlang dalam pelajaran.

Alhamdulillah 1 hingga 16 berjaya semua masuk universiti.

Pesanan untuk ibubapa, bagi mendapat keluarga yang bahagia di dunia dan akhirat berilah penekanan pada pendidikan agama terutamanya solat. Anak-anak lelaki mesti dibiasakan dengan solat jemaah.

Sekarang bila tengok orang yg kutip tin dan botol di tepi jalan saya teringat keadaan saya dulu-dulu.

Sumber: Mohd Yazid Ismail


“Bebel Sambil Nangis, Curahan Hati Sungguh.” Anak Luah Perasaan, Warganet Minta Sharnaaz Ahmad Letak ‘Subtitle’!

Memasuki usia dua tahun lebih, Jebat Jayden yang merupakan anak kepada pelakon Sharnaaz Ahmad dan Noor Nabila sering menjadi tumpuan ramai. sementelah si ayah dan ibunya sering memuat naik perkongsian mengenai anak sulung mereka ini di laman instagram masing-masing.

Walaupun belum fasih bercakap namun gelagatnya sering membuatkan ramai terhibur. Baru-baru ini, Sharnaaz memuat naik satu video berdurasi 2 minit menunjukkan Jayden sedang menangis di dalam kereta.

Di dalam video berkenaan jayden meluahkan perasaannya sehingga membuatkan ramai yang tertanya-tanya apa punca menyebabkan si kecil itu menangis kerana tidak memahami butiran percakapannya.

Berat mata melihat, Berat lagi masalah negara jebat jayden.

Demikian kapsyen yang ditulis Sharnaaz tanpa menerangkan situasi yang berlaku pada anaknya itu.

Rupa-rupanya Jebat mahu bermain permainan boling di dalam kereta namun dalam masa yang sama tidak membenarkan ayahnya memberhentikan kereta. Apa yang membuatkan Jayden menangis apabila pin bolingnya akan terjatuh apabila kereta tersebut bergerak.

Sambil menangis Jayden ‘membebel’ kepada ayahnya membuatkan ramai tertanya-tanya apakah yang diperkatakan oleh anak lelaki pelakon berkenaan.

jayden yang belum fasih bercakap tetapi tetap berusaha untuk meluahkan perasaannya kepada Sharnaaz dengan menggunakan bahasa ‘asing’.

Ramai yang terhibur dan bersimpati terhadap Jayden. Dalam masa yang sama, ada yang meminta Sharnaaz dapat meletakkan subtitle supaya mereka dapat memahami apa yang dikatakan oleh Jayden.


Biar Masalah Datang, Isteri Jadilah Penyejuk Hati Suami. Ini 17 Petua Nak Rumahtangga Makin Harmoni.

Tentunya setiap wanita yang bergelar isteri ingin menjadi penyejuk hati suami walaupun apa jua masalah yang mendatang. Biarpun onak duri, namun kebahagian rumahtangga tetap dijaga utuh. Ia sekali gus menyenari sebuah hubungan suami isteri yang erat dengan penuh kasih sayang. Bagaikan  kasih suami membawa BAHAGIA, kasih isteri membawa ke SYURGA.

Ikuti panduan yang dari sebuah blog yang boleh dijadikan panduan bersama dalam melayari kehidupan rumahtangga. Biarpun sudah punya anak, namun kemesraan terhadap suami tetap manis sehingga hayat.

Tahun-tahun pertama perkahwinan adalah tempoh paling bahagia bagi pasangan suami isteri…. namun dengan selarinya peredaran waktu, kasih sayang yang dirasakan selama ini dirasakan semakin memudar.
Ada isteri yang merasakan suaminya sudah tidak menyayanginya lagi.
Tidak, jangan melulu menyalahkan suami.
Mungkin anda jugalah penyebabnya.
Mari kita semak kembali apa yang kebanyakan suami sukakan dan mahukan daripada isterinya.
Berikut adalah 17 perkara yang isteri perlu beri perhatian dalam menambat hati suami:
1. Mengambil berat tentang penampilan suami
Ada suami gemar diberi perhatian akan hal-hal remeh yang berkaitan dengan dirinya.
Dia akan senang jika isterinya mencadangkan baju apa hendak dipakai, mengenakan kancing bajunya, mengemaskan tali lehernya, mengelap kasutnya, memotong kukunya dan sebagainya.
Walaupun suami anda bukan jenis yang begini, tiada salahnya anda mencuba dan lihat kesukaannya.
Dari situ anda akan mengetahui apakah suami anda jenis suka dimanja atau suka berdikari.
Kita tidak tahu bagaimana ibu melayaninya dahulu.
Anda kena lebih baik daripada layanan yang diterima daripada ibunya.
Berasa banggalah melihat suami anda segak setiap hari.
Jangan berfikiran negatif, bimbang suami ditackle orang, sebab sekiranya anda ikhlas, keikhlasan itu akan dibalas dengan kejujuran yang lahir dari lubuk hatinya, bukan berpura-pura.
Lagipun anda mendapat pahala berbuat begitu.
Ini bukan hendak menjadikan anda hamba.
Sesetengah isteri memang merasakan begitu.
Padahal perkara ini ada disebut dalam hadis,

Ya Fatimah, barangsiapa wanita meminyakkan rambut dan janggut suaminya serta memotong kumisnya dan mengerat kukunya, Allah akan memberinya minum air dari sungai-sungai di Syurga, diringankan baginya sakaratul maut, akan didapati kuburnya menjadi sebuah taman Syurga, Allah mencatatkan baginya bebas dari api Neraka, dan selamat dari Titian Sirat.”

2. Menambat hati suami dengan bersegera pergi jika dipanggil
Pernahkah anda ‘dipanggil’ suami ketika sedang memasak atau melakukan pekerjaan lain?
Anda wajib memenuhi ‘panggilannya’ itu.
Tinggalkan semua pekerjaan dan tunaikan ‘permintaannya’.
Tapi jangan tengah goreng ikan, anda pergi berlari tunggang-langgang kepadanya untuk ‘tugas’ baru.
Minta dia tunggu sebentar.
Kemaskan diri dan pergilah kepadanya.

3. Menambat hati suami dengan sentiasa berhias untuk suami
kebanyakan lelaki cukup cerewet dengan kebersihan.
Mereka akan bosan apabila isteri menyambutnya dengan rupa dan rambut yang kusut masai, anak-anak yang comot dan rumah yang ‘bak kapal pecah’.
Sesibuk mana pun anda, persiapkan diri sebaiknya tatkala menyambut kepulangan suami. Hadiahkan dia senyuman.
Kalau dia bermasam pun tak mengapa, anda sudah mendapat pahala sedekah dengan memberikannya senyuman.
Rugi ke senyum?

4. Layan suami seperti raja
Sesetengah suami suka dilayani seperti raja.
Dia suka jika isterinya membantu mengelap peluhnya, menyediakan keperluannya untuk mandi dan berdiri ketika ia hendak pergi atau kembali.
Ungkapan-ungkapan seperti, ‘Bang, nak makan dulu atau nak mandi dulu atau nak tidur dulu?’ cukup untuk membuat suami tersenyum dan mengurangi penatnya.

5. Ucapkan terima kasih setiap pemberian suami
Lelaki kadang-kadang suka dipuji.
Jangan lupa hargai setiap barang pemberiannya meskipun tidak seberapa nilainya.
Sekadar ucapan terima kasih dari seorang isteri ketika menerima pemberian, sangat bermakna dan membekas di hati suami.
Kalau rasa tak suka dengan pemberian itu, ucapkan dulu terima kasih, baru beritahu.
Misalnya, “Terima kasih bang, belikan Nor kain, cantiknya, Nor suka. Tapi kalau lain kali abang nak beli Nor nak warna kelabu pulak”
Suami tak akan tersinggung, malah faham bahawa dia masih belum mengerti kegemaran isteri dan akan cuba memperbaikinya.

6. Jangan berleter!
Suami akan bosan jika isterinya ‘cerewet’ dan selalu bertanya, hendak ke mana, acara apa, bila balik, kenapa lambat balik, jumpa siapa tadi dan sebagainya.
Banyak tanya tu lebih kurang macam berleter juga.
Mana ada suami yang suka isterinya berleter.

7. Menambat hati suami dengan menemaninya makan
Jika anda menghidangkan makanan untuk suami tetapi tidak menemaninya makan, sama halnya seperti memberi makan kucing.
Ini pun ada disebut dalam hadis.
Sebaik-baiknya temanilah dia meskipun sekadar satu suapan, tak pun duduk sambil minum-minum sementara menanti dia selesai.
Thabit al-Banni berkata,

Terdapat seorang wanita dari Bani Israel yang buta sebelah matanya, yang sangat baik pekertinya terhadap suaminya. Apabila dia menghidangkan makanan di hadapan suaminya, dipegang pelita sampai suaminya selesai makan. Pada satu malam, pelitanya kehabisan sumbu, lalu diambil rambutnya untuk dijadikan sumbu. Esok harinya, matanya yang buta kembali melihat. Allah memuliakannya kerana rasa hormatnya kepada suami.”

Inilah cara paling ampuh untuk menambat hati suami, bermula dari dapur.

8. Tingkatkan ilmu pengetahuan
Suami senang dengan kefasihan isterinya dalam berkata-kata, bijak dalam bertindak dan menjadi partner yang baik dalam berdiskusi.
Tingkatkan kualiti intelektual anda dengan banyak membaca buku dan gali pelbagai informasi.
Hal ini jadi lebih penting jika anda suri rumah sepenuh masa.
Sesetengah suami memang memandang rendah sedikit isteri yang berstatus begini.
Jadi anda kena tingkatkan pengetahuan dengan mengambil tahu mana-mana yang patut.

9. Jangan terlalu kuat membangkang
Jangan kuat membangkang pendapat suami.
Kebanyakan suami tak suka pendapatnya dibangkang.
Walaupun agak salah, sebaik-baiknya terima dahulu.
Kalau nak membangkang pun tengok nada suara dia dan perhati nada suara anda.
Ingat, anda ibarat perdana menteri dan dia raja.
Mana ada raja yang boleh terima kalau asyik dibangkang oleh perdana menteri.
Isteri yang kuat membangkang memang sengaja mencari kebencian suami.
Anda tinggal sebumbung dengannya. Sudah tentu anda perlu sependapat dengannya dalam semua isu.
Kalau tak sependapat pun, simpan sendiri dan keluarkan balik sedikit-sedikit mengikut kesesuaian masa dan tempat.
Pendek kata, seboleh mungkin, sentiasa tunjukkan anda sependapat dengannya.

10. Jadilah bidadari yang menenangkan fikiran
Suami mahu isterinya sebagai penenang fikiran.
Jadi, berperananlah sebagai bidadari, bukan duri yang asyik menyucuk perasaan suami sehingga rumahku menjadi nerakaku.
Kalau isteri sudah tidak bersifat penenang, suami akan mencari pengganti.

11. Sambut kepulangan suami dengan ketenangan
Kalau anda ingin suami berlama-lama dirumah, jangan sambut kepulangannya dengan pelbagai masalah anak-anak dan urusan dapur yang remeh-temeh.
Mulailah pembicaraan yang menyenangkan, kerana suami perlukan freshener setelah seharian dengan masalah di tempat kerja.

12. Sediakan tempat tidur yang eksklusif
Tempat tidur bukan sekadar menyimpan rahsia-rahsia suami isteri, melainkan juga tempat ternyaman mereka untuk saling mencurah perasaan dan saling membuktikannya dengan perilaku.
Jadikan ia kamar yang eksklusif dan peribadi.
Kebanyakan suami tidak suka tempat tidurnya dimasuki orang tanpa izinnya.
Kreatif sedikit dalam menghias bilik tidur ini.
Berikan warna-warna yang digemari oleh suami.
Susun kembali bunga supaya tidak jemu memandang. Untuk lebih romantik letakkan gambar-gambar perkahwinan disini.

13. Elakkan gangguan
Pantang bagi kebanyakkan suami jika tidurnya terganggu.
Jauhkan anak-anak darinya ketika dia sedang tidur.
Tunggu dia terjaga dahulu sebelum memblander atau menumbuk sambal.
Kecilkan suara tv.

14. Isteri yang manja tapi bukan mengada-ngada
Suami suka isteri yang pandai bermanja-manja tapi jangan sampai mengada-ngada.
Disitulah cantiknya perhubungan suami dan isteri.
Isteri yang pandai bermanja-manja bukan sahaja mendapat semua yang dikehendakinya, malah menyenangkan suami dan membuatkan suami teringat-ingat.
Kalau dah suami teringat-ingat, takkanlah dia nak cari lain.

15. Jangan kuat merajuk
Jangan kuat merajuk dan tarik muka masam terutama tatkala suami sedang berserabut dengan masalah.

Merajuk tak bertempat ini hampir sama dengan mengada-ngada.

Anda kena ingat, merajuk jawapanya adalah pujuk.
Jika suami sedang serabut dengan masalah, bolehkah dia memujuk?

16. Beri pendapat bila ditanya sahaja
Dan jangan pula banyak tanya, biarkan suami isteri meminta anda memberi pandangan.
Sebab pandangan anda yang tidak tepat dan bertentangan dengan pendapatnya akan membuahkan perasaan geram.
Setakat geram tidak mengapa, kalau dia marah sudah tentu dia tidak akan meminta pandangan anda lagi pada masa akan datang.

17. Jangan memperkecilkan kemampuan suami
Selalu merangsang prestasinya.
Kalaupun ia lemah dan ada masalah jangan perkecil-kecilkan kemampuannya itu.
Dorong dia dengan kata-kata motivasi dan letakkan dihatinya bahawa anda sentiasa percaya suatu hari nanti masalah itu dapat diatasi.
Usahakan rawatannya tanpa berputus asa.

Kebahagian rumah tangga adalah bergantung kepada kedua-dua belah pihak, baik dari pihak si isteri mahupun suami.
Semuanya memainkan peranan yang penting.
Yang penting kedua-dua belah pihak berusaha untuk memberikan yang terbaik kepada pasangan masing dan berusaha mengekalkan keharmonian serta kehangatan dalam rumah tangga.


Marah Anak Boleh Tapi Jangan Sampai Merendah-Rendah. Kena Sentiasa Istiqamah Bantu Anak.

Kelahiran cahayamata pastinya ditunggu setiap pasangan yang berkahwin.

Anak ditatang bagaikan minyak yang penuh. Sudah tentu pelbagai pendidikan diberikan kepada anak-anak.

Jadi untuk menjadi ibu bapa yang istiqomah perlu tahu cara betul mendidik anak. Ikuti lanjuti perkongsian ustazah ini.

1. Beritahu Anak Allah sentiasa ada

Beri galakan supaya anak-anak berdoa, terutama selepas solat secara bergilir-gilir. Anak yang selalu dilatih berdoa akan merasa sangat hampir dengan Allah, mereka juga akan merasai tentang kewujudan Allah kerana doa itu adalah satu cara mereka berkomunikasi dengan Allah. Berikan anak tanggungjawab ini, yakin dengan mereka. InsyaAllah dapat melatih menjadi seorang pemimpinan.

Sebelum mula pengajaran, saya akan pilih seorang murid untuk bacakan doa dalam bahasa melayu. Doa spontan tanpa skrip. Mulanya ramai juga yang tergagap-gagap, rasa tak confident tapi lama kelamaan, mereka berebut-rebut nak ketuai bacaan doa.

Bangga saya bila ada murid yang betul-betul menghayati doa yang dibaca, sayu dan menyentuh hati.

2. Marah anak boleh, tapi jangan sampai merendah-rendahkan.

Bila pandang anak tidur, ramai ibu ayah mengalirkan air mata, diserang rasa menyesal dan kasihan pada anak.

Masa belek wajah, tangan dan kaki anak, kadang tu terjumpa parut luka kena piat. Kalau dapat dibelek hati anak-anak, rasanya banyak sangat parut lama dan luka baru yang belum sembuh. Hari-hari makan hati berulam jantung. Nampak ceria, gelak ketawa, gurau senda dengan adik beradik, sekejap baik, kejap gaduh, tapi dalam hati ada simpan duka.

Kanak-kanak nie makhluk yang hebat. Tak pandai simpan lama-lama dendam dan sakit hati. Kalau sedihpun buat-buat lupa.

Satu benda yang Mak, Ayah kena jaga Kalau nak anak-anak membesar dalam keadaan yang sempurna. Kena sentiasa istiqamah bantu anak-anak.

3. Suruh dan semak

kita selalu suruh anak ” Pegi solat”. Bila anak liat kita marah, tapi kita lupa nak semak kesediaan dan pengetahuan anak. Mereka tak minat kerana mereka tak tahu cara yang betul.

Ramai murid saya kecewa bila cakap tentang wuduk sempurna, Solat yang sempurna. Mereka selalu disogokkan dengan perkataan ” Takpe kecik lagi buat jelah, asal ada wuduk, asal cukup rakaat”.

Berapa ramai murid yang berwuduk tapi wuduknya cincai-cincai. Kadang tu, air melimpah tapi wuduk tak sempurna. Wuduk tak sempurna, Solat lebih-lebih la lagi.

Petua nak anak jadi baik dan berdisiplin ialah bermula dengan ilmu yang dipraktikkan secara istiqamah. Mereka buat dan mereka mesti tahu kenapa dan bagaimana. Kat sekolah cikgu ajar, cikgu pantau. Kat rumah mak, ayah sambung ajar dan pantau. Maha suci Allah.. Terasa manisnya melihat hasil nanti.

Anak yang dapat sempurna wuduk, sempurna solat akan sentiasa berterima kasih pada mak, ayah. Percayalah..

Kekalkan nilai ilmu yang cikgu ajar dalam kehidupan anak-anak, kerana mereka adalah anak-anak yang diamanahkan kepada cikgu untuk amal jariah ibu ayah. Moga sama-sama bertemu di Syurga Allah SWT.

Sumber: Aminah Mat Yusoff


5 Petua Magis Orang Dulu-Dulu, Jadi Rahsia Bahagia Rumahtangga Berkekalan Hingga Ke Hujung Usia.

1- TIDUR SEKATIL
Suami isteri kena tidur sekatil tak kiralah apa juga alasan, walaupun tengah bergaduh dan sedang merajuk. Jangan biasakan diri berpisah tempat tidur dengan pasangan, sorang dalam bilik sorang diruang tamu atau seorang atas katil sorang tidur di lantai. secara logiknya, tidur merupakan keadaan pasangan dapat berhampiran diantara satu sama lain, berpelukan mahupun pegang tangan sebelum tidur pun, sudah mampu cetus rasa bahagia dalam diri sekaligus mengeratkan hubungan.

2-GADUH JANGAN LEBIH 3 HARI
Macam dalam lagu Allahyarham P. Ramlee tu “Sedangkan lidah lagi tergigit, inikan pula suami isteri’. Selisih faham, bergaduh dan merajuk adat dalam rumahtangga. Tapi perlu ingat bagi suami isteri sebaiknya, selesai urusan ‘pergaduhan’ ini secepatnya, elakkan ia berpanjangan dan tidak lebih daripada 3 hari. Perselisihan yang panjang boleh mengakibatkan pelbagai konflik lain yang timbul. Berfikiran bukan-bukan dan syak wasangka pada pasangan.

3.PELUK CIUM PASANGAN SEBELUM BERPISAH
Ini antara salah satu rahsia kebahagiaan rumah tangga. Magis kuasa pelukan dan ciuman pada pasangan mampu merembeskan hormon oxytocin yang memberikan rasa tenang dan bahagia malah meningkatkan kepercayaan dalam diri.
Jadikan amalan, sebelum berpisah baik ke tempat kerja atau kemana-mana, biasakan salam, peluk dan cium pasangan dahulu. Percaya lah ia mampu ‘mengikat hati’ pasangan walaupun dimana dia berada. Tanpa perlu rasa ragu.

4- TEMANKAN SUAMI MAKAN
Temankan suami makan adalah suatu perkara yang simple tapi beri makna yang besar buat pasangan.Jaga perut suami bukan sekadar memasak dan sediakan makanan untuk suami malah turut temankannya ketika makan. Jika perasan nenek mahupun mak kita dulu, walaupun tak nak makan tetap temankan suami makan, cedukkan nasi, lauk mahupun sekadar teman berborak ketika makan.Ia mampu mencetuskan rasa prihatin dan ambil berat seorang isteri pada suami.

5- LAKUKAN AMAL IBADAT BERSAMA SAMA
Si suami perlu luangkan masa mengimamkan solat fardhu di rumah bersama-sama dengan isteri. Lakukan sekurang-kurangnya solat Maghrib atau Subuh secara berjemaah. Ini akan menambahkan keredhaan Allah di dalam kehidupan. Apabila kesemua perkara ini dilakukan, insya-Allah kehidupan kedua-dua suami isteri akan bahagian dan diredhai oleh Allah.

SEMOGA MEMBER MANFAAT KEPADA KITA BERSAMA


Makan Bersuap Antara Tip Suami Isteri Kena Buat. Barulah Makin Sayang!

Pastinya semua pasangan suami isteri mahukan hubungan yang kekal hingga akhir hayat. Melalui facebook Dr Zubaidi Hj Ahmad beliau memaparkan sepuluh tips kebahagian suami isteri. Perkongsian Ustaz Abu Sufyan. Memang amat bermanfaat sebagai panduan bersama.

1. Makan bersuap. Suap isteri kita makan, asing isi bg lauk yg bertulang, amik hidangan yg jauh utknya.

2. Tidur malam dalam dakapan. Isteri nak tidur atas lengan atau atas dada suami.

3. Selalu mesej ayat-ayat cinta. Tiada bilangan khusus. Cukup nyatakan kerinduan bila berjauhan.

4. Sesekali ke dapur bantu isteri masak atau sesekali suruh isteri rehat kita yg masak lauk istimewa.
5. Ajak isteri duduk atas riba atau kita baring atas paha isteri sambil baca buku atau kitab.
6. Kemas rumah; lipat baju, mop lantai, vacum habuk dan kemas apa yg patut.

7. Kucupan manja di pipi atau di dahi. Insyaaallah seluruh hidup isteri akan berseri pagi tu.

8. Peluk dari belakang sama ada ketika isteri sedang masak atau sedang basuh pinggang di sink. Bisik kat telinga “Jazakillahukhairan sygku.”

9. Berkongsi gelas yg sama utk minum/berbuka puasa.

10. Selalu mandi bersama.Gosokkan daki, scrubkan badan, syampokan rambut.

Tidak salah selagi ia dilakukan dalam batas2 yg dibenarkan syara’.

Inilah sebahagian usaha untuk kita buat yg terbaik utk isteri-isteri kita. Seperti kata Nabi Sallallahu alaihi wasallam

خَيْرُكُمْ خَيْرُكُمْ لأَهْلِهِ وَأَنَا خَيْرُكُمْ لأَهْلِى
“Sebaik-baik orang di antara kalian adalah yang paling baik terhadap istrinya dan aku adalah orang yang paling baik di antara kalian terhadap istriku” (HR. Ibnu Majah)

Semoga bermanfaat.


“Muka Dah Kejung, Jumpa Sebelah Je Selipar Di Lantai.”  Bapa Ni Kongsi Anak Hilang Tiba-Tiba. Rupa-Rupanya…

Dia yang ketika itu bersama anak sulung berusia lima tahun pergi berjalan di bahagian barangan elektronik sementara menantikan isterinya membeli barang.

Tanpa sedar anaknya sudah tiada di sisi. Puas dicari sehinggalah dia melihat si anak sedang ralit menonton di hadapan televisyen bertemankan sebuah patung beruang di sebelah.

Walaupun awalnya cuak tiba-tiba si anak ‘hilang’ tetapi apabila melihat situasi si anak yang sedang lepak menonton tv sambil ditemani teddy bear membuatkan ayah ni menarik nafas lega.
cari anak  tak jumpa, muka ni dah kejung dh.. jumpa selipar sebelah je kat lantai.. sape pulak la rembat budak ni.. panggil2 tak menyahut.. 360 darjah kita toleh berpusing ligat mencari.. ehh, hurmm siniiii.. nasib baik perasan.. ingatkan dah lesap ke mana.

Sedap dia je lepak tengok tv dengan teddy bear display akt electronic section.. pastu slumber je tanya kita, papaaa ada jajan x.? mentang2 port tu deko cantik, geram nak sepah la tuuu.. ni kalau p ikea mungkin tido terus kot.. selubung slimut.. lagi lah kecoh gerakan mencari mangsa hilang report kat Lost n Found..


“Cari Penjaga Terbaik & Boleh Dipercayai.” Alami ‘Separation Anxiety’ , Nasihat Liza Hanim Buat Fazura Undang Perhatian!

Saat bergelar ibu itulah momen yang paling indah dalam hidup seorang wanita, segala kesakitan hilang bila mana melihat wajah si kecil di dalam dakapan. Semua yang sebelum ini menjadi keutamaan sudah berubah.

Kalau dulu sibuk dengan kerja, tetapi kini 24 jam mahu berulit dengan si kecil. Terasa malah untuk keluar bekerja meninggalkan si comel di rumah.

Itu antara situasi yang di alami oleh  ibu-ibu yang lain yang baru menimang cahaya mata sulung apabila berasa berat hati untuk meninggalkan anak walaupun sekejap.

Bahkan,  situasi tersebut dikongsikan oleh pelakon cantik manis Fazura baru-baru ini menerusi laman instagramnya.

Fazura berkata meskipun dia seorang wanita bekerjaya namun sejak bergelar ibu, berat untuk meninggalkan anaknya, Nur Fatima Aisya meskipun hanya untuk beberapa jam di rumah.

“Saya selalu ditanya sama ada saya berasa rindu untuk berada di set, jawapannya sentiasa ya. Orang yang kenal saya, mereka tahu betapa saya suka bekerja dan menjadi seorang pelakon adalah minat nombor satu saya.

“Tetapi sekarang saya sudah bergelar ibu, rasa berat nak tinggalkan anak berjam-jam sehari. Macam mana saya nak atasi perkara ini? Perlukan nasihat daripada ibu-ibu yang rajin bekerja di luar sana,” demikianlah soal pelakon Nur Fazura di laman Instagram.

Perkongsian tersebut mendapat reaksi ramai, termasuklah penyanyi, Liza Hanim yang menitipkan nasihat buat Fazura.

“Tapi awak akan biasakan diri sebab kita bekerja untuk anak-anak juga. Gunakan waktu awak sekarang untuk mencari penjaga yang terbaik dan boleh dipercayai.

“Beberapa bulan pertama, saya upah penjaga… jadi, baby saya boleh ikut saya ke lokasi sebab menyusu badan kan… tapi sekarang tempat paling selamat adalah rumah… harap ini dapat membantu awak,” komen Liza.

Fazura berterima kasih kepada Liza atas komen dan nasihat yang diberikan oleh penyanyi senior tersebut.

Selain Liza, selebriti lain serta warganer turut menitipkan nasihat serta berkongsi pengalaman mereka.


40 Tahun Dulu Dan Sekarang, Masih Akrab Diusia Emas. Warganet Puji Lima Sahabat Ini.

Kenangan kadang kala mengusik jiwa dan menjadi indah untuk dikenang. Tidak kira bersama pasangan atau rakan taulan.

Begitulah yang digambarkan oleh perkongsian oleh saudara Hazman Harun di facebook miliknya menerusi group Malaysiaku Dulu Dulu Official memaparkan gambar dua keping berbeza tahun yang mempunyai makna yang sungguh mendalam  buat seorang sahabat.

Gambar pada tahun 1981 dan gambar tahun 2020 dalam posisi yang sama.

Dengan caption ringkas iaitu

“Dulu dan kini. Alhamdulillah masih sihat menjangkau usia warga emas.“

Jelas membayangkan persahabatan yang akrab antara mereka berlima sudah lebih 40 tahun.

Inilah yang dinamakan, biar gambar yang berbicara.

Dalam pada itu, posting ini mendapat perhatian daripada warganet yang melahirkan erti persahabatan yang setia walaupun sudah berusia.

Komen warganet

-Terbaik bang…Tentunya persahabatan dah terjalin lbh dr 40 tahun.

-Alhamdulillah…..Masih setia bersama…..
PERSAHABATAN SEJATI….

-Best friends always stay togather.

-Wahh terbaikkk bang…tiba rasa sebak tengok gambar camni tak pasti kenapa…cuma bole sebut ukhuwwah itu indah….

-Terbaik laa otai2 nie.. Masih akrab diusia emas nie… Respect laa bro..

Inspirasikan! Ayuh apa lagi buat begini tahun 2020 dan jumpa kembali bila dah bergelar warga emas. Sweet kan.


Selalu Tonton, Dengar Tentang Ibadah Haji. Mizz Nina Bawa Musa Lihat Kaabah ‘Real’

Baru-baru ini, selebriti Mizz Nina berangkat ke Tanah Suci bersama anak angkatnya, Musa bagi mengerjakan umrah.

Berita itu dikongsikan olehnya sendiri di laman Instagram miliknya dalam sebuah entri terbaru, Mizz Nina melahirkan rasa syukur dapat menjejakkan kaki ke sana dan mendedahkan yang anaknya itu sering menonton dan mendengar tentang ibadah haji beberapa bulan sebelum tiba di kota suci tersebut.

“Alhamdulillah ya rabb kerana mengizinkan kami berdua untuk berada di sini. Musa banyak menonton dan mendengar tentang ibadah haji sejak beberapa bulan lalu, alhamdulillah, dia dapat melihat perkara yang sebenar (Kaabah),” tulisnya.

Dalam pada itu, Mizz Nina sempat memanjatkan doa buat anaknya yang tersayang.

Menerusi doa berkenaan, Mizz Nina meminta agar Musa membesar sebagai individu yang baik akhlaknya, dan beriman kepada Allah SWT.

“Ya Allah,. jadikanlah Musa sebagai cahaya ummah. yang baik akhlaknya, legasi yang kuat dengan keiman sebagai teras hidup, takwa, kebenaran dan tawakkul.

“Kurniakanlah dia tarbiyyah yang baik dan semoga Al-Quran mengajarnya segala yang dia ingin tahu bagi mengemudi hidupnya di dunia dan di akhirat. Amin,” tulis Mizz Nina lagi.

Terdahulu, Mizz Nina menjadi antara penerima Anugerah Maulidur Rasul SAW Peringkat Kcbangsaan 1444T1/2022M, di Dewan Merdeka, Pusat Dagangan Dunia (WTC), pada Ahad.

Mizz Nina atau nama sebenarnya Syazrina Azman dipilih menerima anugerah bagi kategori Ikon Aktivis Kemanusiaan berikutan pelbagai sumbangan dan jasanya dalam misi kemanusiaan dijalankan sehingga ke luar negara.

Difahamkan Mizz Nina aktrif sebagai aktivis kemanusian sejak 2013 dan sudah melakukan misi bantuan kemanusiaan sehingga ke Palestin pada 2017.


Rezeki Buat Keluarga Makin Sempit. Ustaz Ebit Lew Jelaskan Sebabnya! Tolong Ambil Peduli

Ketua keluarga iaitu seorang suami tanggungjawabnya bukan kepada isteri dan anak-anak tetapi ibu bapanya. Jika suami merasakan rezeki makin menyempit iaitu sentiasa tak cukup tentu ada yang tak kena dalam kehidupan.

Semasa cuci kereta tadi jumpa seorang abang muka serabut dan masam. Saya salam dengannya dan kata apa khabar? Selalu cuci kereta di sini ke? Yer selalu cuci di sini sebab bersih.

Begitulah iman cara nak bersihkan dan gilapkannya dengan puji Allah. Cakap kalimah. Dialah Allah. Dialah tuhan yang buat segalanya. Allah maha kaya. Allah Sayang kita banyak nikmat dia beri. Hanya Allah yang berkuasa. Semua makhluk langsung tiada kuasa.

Terus dia mencelah. Saya sedih sebab ada masalah hutang yang terlalu banyak. Saya ada buat beberapa personal loan. Dua-dua dah kena bayar. Dah lebih tarikh. Macam -macam saya kena nanti. Mak ayah dan isteri saya dah marah dan kami asyik bergaduh.

Tak tahu nak buat macam mana. Ada nasihat ke ustaz?

Jika abang jumpa saya awal mungkin saya akan nasihatkan jangan buat personal loan dengan sesiapa pun termasuk bank. Saya ada 3 soalan jer untuk abang. Jika abang jawab 3 ini insyaAllah segalanya akan jadi mudah dan Allah mudahkan segala urusan hutang tu.

Pertama abang solat awal waktu tak? Allah jika sebab tu. Saya memang jarang sangat solat. Kadang-kadang jer solat. Tapi sebenarnya dah lama juga tak solat. Jika abang jaga solat Allah akan jaga abang.

Kedua bagaimana layanan abang pada orang tua dan isteri ? Mak ayah ada. Tapi jarang ziarah.. Isteri pun selalu kena marah dan kena tengking. Kami selalu bergaduh.
Sebenarnya jika abang jaga ibubapa dan isteri dengan baik. Allah akan berkatkan rezeki kita. Sentiasa niat bekerja untuk bahagiakan hati mereka. Sikit pun tak nak susahkan mereka. Jaga isteri dengan baik. Rezeki bertambah. Pengalaman semua kawan saya, jika mereka setia dan baik dengan isteri rezeki bertambah. Jika mereka sakiti hati ibubapa atau isteri. Rezeki yang dah ditangan pun hilang. Dah nak masuk mulut pun keluar semula.

Ketiga suka beri duit pada mak ayah dan isteri. Beri mereka duit belanja. Walau sedikit. Saya pernah ada hutang 20ribu. Tak tahu nak bayar macam mana. Saya ada sedikit duit 2 ribu jer saya selesaikan semua hutang isteri dulu. Minggu depan Allah hantar jalan selesaikan hutang saya rm20k. Sebenarnya saya tak sangka secepat itu Allah buka jalan.

Pernah juga saya terlalu sempit dan anak-anak sakit yang buat saya betul-betul menangis. Saya ada duit sikit. Saya cepat-cepat pergi rumah mak ayah bagi duit sikit dan kata mak ayah tolong doakan. Mereka tolak duit saya. Ebit lagi perlukan duit ni. Kata saya mak…ayah…tolong terima sebab bila mak ayah terima dengan gembira. Allah sayang ebit. Bila Allah sayang tak ada lagi perkara perlu risau. Lepas tu Allah selesaikan masalah dan sakit. Lagi kita pemurah pada ahli keluarga. Lagi murah rezeki kita. Jika pada isteri dan ibubapa kedekut bagaimana rezeki nak datang lagi. Kita diberi rezeki mengikut ramainya tanggungan kita. Nampak besar beban tapi sebenarnya Allah nak bagi rezeki lebih. Payah nak faham. Tapi itulah iman. Itulah hakikat yang sedang terjadi dan sentiasa terjadi.

Dia terus sebak. Dan kata saya dah lama tak buat semua tu. Saya keras hati. Ya Allah.

Cubalah abang buat 7hari baki Ramadhan ni. Bila dia datangkan masalah yang buat kita hilang cerdik dan rasa betul-betul bodoh. Begitulah bila dia selesaikan kita sampai terlupa kita pernah ada masalah. Mintalah pada dia. Dia cuma sayang kita dan nak betulkan hidup kita. Supaya kita tak hanyut. Dialah Allah yang sedang menyaksikan kita semua. Lailatulqadar lebih baik dari seribu bulan. Semua doa dimakbulkan. Buatlah 3 perkara tadi. Pasti Allah mudahkan buat abang-ebit lew


Elakkan Masalah Angin Dalam Perut Ketika Hamil,  5 Tip Pilih Makanan Yang Ibu Kena Tahu.

Masalah angin dalam perut semasa mengandung adalah perkara biasa. Bila ini berlaku, anda akan merasa pedih ulu hati atau hiatus hernia. Hal ini biasanya disebabkan oleh pengaliran cecair berasid dari dalam perut ke bahagian esophagus.

Kejadian ini selalunya menjadi semakin teruk bila usia kandungan semakin meningkat. Pun begitu janganlah terlalu risau kerana ia tidaklah memberikan kesan buruk kepada bayi di dalam kandungan.

5 Tip Elak Angin Dalam Perut
1. Apa yang boleh anda lakukan adalah dengan cuba mengelakkan mengambil makanan dalam kuantiti yang banyak.

2. Elak ambil makanan terutamanya makanan yang digoreng atau yang mengandungi herba.

3. Elakkan ambil makanan pedas.

4. Elakkan sama sekali makanan yang diketahui tidak sesuai untuk tubuh anda terutama makanan yang bersifat angin seperti kangkung, kacang panjang, petai,
kacang hijau, pulut dan sebagainya. Hindarkan.

5. Selain itu, jangan pula membongkok atau terus sahaja baring selepas makan. Ruang perut yang sempit membuatkan semakin sukar dan lambat pergerakan
makanan. Jadi sebagai wanita hamil, janganlah terus berbaring. Duduk dan berehat secara santai adalah jalan terbaik untuk anda.

Sekiranya masalah ini berlaku pada waktu malam, ambil segelas air sebelum tidur. Dinasihatkan sebaik-baiknya tidur dengan menaikkan sedikit bahagian atas badan anda (contohnya dengan meletakkan bantal lain di bahagian belakang).

Langkah terakhir adalah dengan mengambil antasid yang boleh diperolehi dari farmasi. Ia selamat digunakan untuk wanita yang mengandung. Jangan biarkan masalah ini berpanjangan kerana ia akan memberi kesan pada kehidupan anda. Jalani tempoh mengandung yang sihat, riang dan menyeronokkan.

Tip Cergas Ibu Hamil

Apabila mengandung memang badan akan merasa lesu dan kurang daya untuk melakukan banyak perkara seperti selalu. Namun ada cara yang boleh buat anda lebih rasa relaks dan seronok di rumah. Jom cuba tip sihat ini.

* Bangun pagi tarik nafas dalam-dalam sambil pejamkan mata.

* Selepas mandi persiapkan diri dengan pakaian yang cantik dan selesa. Pilih sahaja pakaian yang paling anda suka, asalkan ia buat anda gembira. Biar tubuh lesu asalkan penampilan tetap cantik dan kemas.

* Menonton televisyen dengan melakukan sedikit regangan tangan pasti buat anda teruja. Jika mampu, lakukan lebih dari itu.

* Jika anda berbaring sambil menonton, belajarlah untuk mengangkat kaki dan lakukan pergerakan ringan. Mudah dan ringkas.

* Aktiviti mengelap perabot atau benda hiasan kecil pasti buat anda berpeluh.

* Lebih kreatif, asah minda anda dengan melakukan pelbagai hiasan atau hasil seni kreatif bersifat diy. Relaks tapi lebih fokus.


Lipstik Melekat Lebih Lama Dibibir, Guna Bedak Pun Boleh.  Ada 6 Lagi Perlu Cuba!

Percaya atau tidak, dengan sapuan nipis gincu bibir mampu menaikkan seri wajah agar tidak kelihatan pucat dan tidak berseri. Pun begitu, dalam keterbatasan waktu dan kesibukan dengan pelbagai tuntutan tugasan di pejabat mahupun di rumah, kadang-kadang membuatkan kita tidak sempat menatap cermin untuk pastikan gincu yang dioles di awal pagi tetap sempurna sapuannya.

Oleh itu, alangkah bagusnya jika ada cara atau trik yang boleh dilakukan, agar dengan sekali sapuan sudah cukup memadai bertahan sepanjang hari.

Jadi apa kata anda cuba 7 cara di bawah ini.

Langkah ini adalah yang paling utama untuk dilakukan. Primer untuk bibir adalah produk yang sangat membantu untuk memastikan bahawa lipstik akan tetap melekat pada di bibir.

Setelah menggunakan primer pada bibir, gariskan lip liner pada bibir bahagian luar untuk menggambarkan riasan bibir anda. Selain itu, sentuhan lip liner juga turut memberikan kesan warna bibir lebih semula jadi dan olesan lipstik menjadi lebih sekata.

Lipstik dengan formula ini dapat membuatkan bibir tetap berwarna dan berseri selama beberapa jam. Namun, kadang kala jenis lipstik ini menjadikan bibir anda lebih kering. Oleh itu , olesan sedikit lip gloss dengan warna jernih di bahagian tengah bibir mampu membuatkan bibir kekal lembab dan segar.

Sapuan lipstik secara berulang mampu memberikan kesan warna yang lebih penuh dan lebih tahan lama.

Bukan hanya rambut, wajah, dan tubuh saja yang pantas untuk diberi perhatian, kesihatan bibir juga perlu diutamakan. Biasakanlah untuk menggunakan lip exfoliation untuk menyihatkan bibir dari kulit mati.

Kelembapan bibir mempengaruhi ketahanan lipstik pada bibir untuk jangka waktu yang lama. Penggunaan lip balm setiap hari secara konsisten boleh mengelakkan bibir daripada kering dan pecah-pecah.

Letakkanlah satu lapisan tisu tipis di atas bibir dan taburkan bedak di atasnya secara perlahan dan merata. Langkah ini memberikan kesan matte pada lipstik dan membuatnya lebih tahan lama.

INFO EKSTRA!

Rahsia Sapuan Gincu Lebih Cantik

HARUS CUBA!

Amalan menyapu madu sebelum tidur mampu menjadikan bibir lembap dan sihat. Ini kerana madu mengandungi kadar gula yang memberikan nutrisi pada bibir selain dapat menggantikan pelembap bibir.


Anak Mengadu Ada ‘Benda’ Bergerak Dalam Tangan, Rupanya Cacing! Hati-Hati Bagi Anak Main Pasir

Selain pemakanan dan jangkitan, soal kebersihan juga boleh membawa kepada cacing parasit masuk ke tubuh badan. Dan atas sebab itu, kita diwajibkan membersihkan diri setiap kali melakukan aktiviti luar untuk mencegah sebarang penyakit.

Pengalaman ibu ini yang melihat sendiri kejadian yang berlaku pada anaknya boleh dijadikan peringatan bersama. Menurut Puan Murni Hassan, kejadian yang berlaku pada anaknya ini langsung tak terfikir sama sekali. Bila nampak depan mata sendiri baru tahu hal ini.

Kisah tangan Adam masuk cacing…

Sebelum nak puasa hari tu balik kampung, biasalah Adam kalau balik kampung seronok dia boleh main pasir. Memang main sungguh-sungguh laa pasir tu. Pasir yang orang buat rumah pun main, pasir tanah gambut pun dia main siap korek-korek dengan tangan lagi.

Murni bagi main tu sebab sebelum ni ok je tak ada masalah. Tapi kali ni tak. Balik je ke KL lepas 3 hari tu dia kata gatal-gatal tangan dia. Murni tengok macam ada biji merah, ingatkan kena gigit nyamuk. Letaklah ubat gamat.

Dia kata sakit juga. Pujuk-pujuk dia ok. Keesokannya haaa ambil nampak macam dalam gambar di bawah tu, sebab ada dot-dot menjalar. Tapi husband Murni tak caya tu cacing, tapi Murni ni firasat kuat tu memang CACING !!!

Alhamdulillah selepas pergi beberapa klinik dapat ubat cacing untuk 3 hari makan dan cacing di tangan pun dah mati. Syukurlah tak ada apa-apa jangkitan kat lain.

Hari ke 6 Adam makan ubat albendazole dan dalam hari ke-11 dah kering. Cacing tu mati sendiri dan doktor kata nanti kulit akan mengelupas.

Hingga kini Adam dah fobia nak main pasir, terpijak pasir pun cepat-cepat suruh mommy basuh. HAAA baru dia tahu erti serik. Syukur Ya Allah.

Masa kejadian itu kasihan sangat. Malam-malam Adam tak lena tidur asyik mengetap gigi, mengigau tangan sakit, perut macam tak cerna makanan dan berat badan pun menurun.

Sebagai ibu saya nasihatkan semua ibu bapa agar sentiasa beringat setiap kali anak main pasir. Pastikan anak basuh tangan bersih-bersih. Jangan jadi macam anak saya ni.


“Dia Macam Termerajuk Tapi Dia Tak Berani Nak Bersuara Bila Daddy Cakap. “ Hanis Zalikha Kongsi Cara Asingkan Tempat Tidur Anaknya.

mengasingkan tempat tidur anak dengan ibu bapa memerlukan kaedah yang terbaik, kerana ada antara anak yang sukar berbuat demikian.

Lebih-lebih lagi mereka semakin membesar, jadi tidka elok dibiarkan tidur bersama ibu bapa lagi.

Demikian juga dengan pasangan Hanis Zalikha dan Hairul Azreen yang baru-baru ini cuba melatih anak mereka, Yusof Iskandar supaya tidur di katil sendiri.

Menurut Hanis, ia berikutan dirinya yang mengalami masalah saikit belakang. Menerusi catatannya di instagram, Hanis memuji sikap Yusof yang tidak membantah apabila diminta berbuat demikian.

Yusuf dah betul-betul tidur dekat katil dia and tak meleser dekat Mommy Daddy dah. Semuanya terjadi apabila, ingat tak lower back pain Keknis alami hari tu, yang suspected sciatica tu? Ya Allah sakit dia sampai nak jejak kaki ke lantai pun nangis2 mintak tolong suami. Tapi lepas dapat banyak cadangan, bila jumpa doctor dia recommended buat physio.

“Di samping tu kita cari alternatif lain dan look into chiropractor. Chiropractor ni yang lipat lipat badan kita pastu crack crack kan tulang tu lol. Memang macam scary tapi lagi scary kalau sepanjang pregnancy takleh jalan jadi ku gagahi jua. Tak semua chiropractor buat untuk wanita mengandung jadi kena call and ask.

Menurut Hanis, awalnya Yusof seakan merajuk aoabila diterangkan oleh Hairul supaya tidak tidur berdekatan ibunya, namun dia tidak membantah. Sebaliknya Yusof hanya mendiamkan diri.

So back to Yusuf, waktu Mommy sakit sangat tu, Daddy explain dekat dia dengan nada yang sangat sangat tegas, “Yusuf Mommy is in pain. You cannot touch her. You cannot sleep close to her ok?”. Dia macam termerajuk tapi dia tak berani nak ekk atau nak ukk bila Daddy dia yang cakap ?

Mulai dari hari tu terus bila dia nak tidur sekatil je Mommy akan cakap “Yusuf, Mommy is in pain”. Dia pun terus baring diam diam kat katil dia. Sambil ditemani Bujibu. Setiap malam. Pastu Mommy pun dah baik padahal buat satu sesi je, baguslah chiropractor, bila buat tak seram and complicated pun sebenarnya.

“Dan yang penting sleeping arrangement dah setel untuk menanti kelahiran baby. Walaupun bila bangun nampak lah Yusuf cuba nasib melepasi border tu ?? I love you my son, you’re gonna be a big brother soon,” tulis Hanis di kapsyennya.


Kesilapan Ibu Bapa Penyebab Anak Alami Karies Gigi. Doktor Gigi Ini Jelaskan Sebabnya.

Kesian anak-anak apabila gigi susunya mengalami karies gigi sehingga terpaksa dicabut akibat rasa sakit sehingga menggangu urusan sehariannya. Malah, menyediahnya jika anak itu pada usia tiga tahun gigi susu sudah dicabut. Sedang kan untuk timbuh gigi kekal mengambil masa usia antara lima hingga enam tahun.

Kesilapan ibu bapa..

Sedikit kecewa apabila ibu bapa datang membawa anak meminta untuk tampal gigi atau cabut gigi anak yang baru berusia 3 tahun.
Please ya, janganlah ambil enteng kepentingan gigi susu. Anggaran gigi kekal pertama tumbuh paling awal usia 5-6 tahun.

Sekiranya dicabut gigi susu, kita FIKIR DUA PERKARA:

1. Anak akan hilang gigi untuk mengunyah makanan. Takkan nak pakai gigi palsu?

2. Apabila gigi susu dicabut pramatang, pertumbuhan gigi kekal akan jadi ‘impaction’ dan ‘malposition’.

Kita ambil senario ini

-Senario 1-
Baru-baru ini viral kes kejadian di Phuket Thailand, seorang kanak-kanak berusia 4 tahun telah di cabut 18 daripada 20 batang gigi susu! Simpati sungguh dengan anak ini, boleh fikir tak macam mana beliau nak mengunyah makanan selepas ini?

-Senario 2-
Anak lelaki pelakon Wawa Zainal berusia 3 tahun telah di cabut semua gigi susu kerana rosak teruk.

Sekiranya rawatan yang sempurna tidak dapat diberikan di klinik, rawatan komprehensif dengan kaedah BIUS UMUM (General Anaesthesia) wajar dipertimbangkan. Dan semua scenario diatas dilakukan dibawah Bius Umum.

Semua kes ini gigi susu rosak teruk akibat susu botol. Bakteria dalam mulut dan gula dalam susu akan menjadi berasid lalu menghakis giginya. Keadaan seperti ini, biasanya ibu bapa mengadu gigi anak hancur seperti kapur.
Inilah namanya KARIES SUSU.

TIPS CEGAH KARIES SUSU.

1. Berus / cuci gigi anak sebaik sahaja gigi pertama tumbuh.

2. Bawa jumpa doktor gigi sebaik gigi tumbuh. Ini untuk membiasakan suasana klinik gigi dan peralatannya.

3. JANGAN TIDUR SAMBIL HISAP SUSU.

4. Jangan kongsi sudu garfu sebelum menyuap makanan. Ini kerana sekiranya mulut ibu pun tidak bersih, maka bakteria dari mulut ibu akan ke mulut anak, ok!

5. Sekiranya sakit, segeralah bawa jumpa doktor gigi.

Photo berikut adalah contoh pesakit saya yang berumur 4 tahun.

KES 1

Ini adalah contoh Karies Susu. Penampakan gigi atas yang rosak teruk. Kenapa?
Jawapannya: Semasa tidur lidah anak akan menutupi gigi bawah, susu kurang berada pada gigi bawah, maka gigi bawah kurang mengalami kerosakan berbanding gigi atas.

Pasti ramai yang mengeluh, anak saya tak makan sangat doktor, dia minum susu sahaja, takkan tak boleh bagi minum susu pula?
Yes, I feel you. I understand you.

Yes, my experience..anak kuat menyusu botol sehingga usia 5-6 tahun. Satu malam 2-3 kali bangun bancuh susu. Kami suami isteri pun tak cukup tidur. Alhamdulillah anak- anak tiada karies susu.

KES 2:

KES 3

Caranya:

Bila menyusu tengah malam, takkan kita nak usung anak bawa ke tandas gosok gigi kan? Setelah menyusu pastilah anak sambung tidur lena. Betul? Begini

Pertama, pastikan cabut puting (sama ada mengempeng susu badan atau susu botol). Stand by air masak dalam botol susu lain. Sebaik cabut puting susu, kemudian ganti dengan air masak dalam botol susu..kira macam bilas supaya manisan tidak melekat pada gigi.

Kedua, paksa anak berus gigi, Ayahnya kepit kaki anak dengan kakinya sambil tangan peluk badan anak. Ibu yang berus gigi anak dan pastikan lagi ada air masak dalam picagari. Again, untuk membilas mulutnya. Ini kerana bayi belum bisa berkumur ya Haha..

Ketiga, NO JAJAN , No makanan manis, No minuman bergas dalam tin dan No yang manis- manis belaka.

Semua ini saya perolehi dari pengalaman saya bekerja di bawah beberapa orang pakar pergigian kanak-kanak. Ingat ye, ilmu setiap individu tidak sama. Beruntungnya kita kalau dapat belajar dari ramai guru.

Kita adalah ibu bapa yang bertuah kerana dapat ilmu ini. Zaman sekarang amat mudah menyebarkan ilmu yang bermanfaat melalui media sosial, tidak seperti zaman saya belajar dulu..hanya berpandukan buku sahaja. Betul tak?

Daripada Abu Hurairah RA, Rasulullah SAW bersabda;
”Sesiapa yang menempuh satu jalan untuk mencari ilmu pengetahuan, maka Allah memudahkan baginya satu jalan untuk menuju ke Syurga.” (HR. Muslim)

Alhamdulillah
Semoga bermanfaat.


Jadi Anak Tak Susah Kalau Tahu Cara Nak Jadi Suami Baik. Jangan Syurga Yang Kita Cari, Tapi Neraka Yang Kita Dapat. Deep Pesanan Lelaki Ni!

Sering kali orang melabelkan ‘anak mak’ kepada lelaki yang cukup rapat dengan ibunya. Justeru, apabila lelaki ini mahu mendirikan rumah tangga, ada yang berpendapat sukar untuk menantu dan mentua untuk sepakat dalam segala hal. Kerana itu, ada yang cuba mengelak dari bertemu jodoh dengan ‘anak mak’.

Namun, kalau sudah jodoh, terima pasangan seadanya dan cubalah mencari alternatif supaya rumah tangga yang dibina aman bahagia. Dalam masa yang sama hubungan dengan mentua tetap jernih.

Sebenarnya, terpulang kepada bagaimana suami isteri itu melayari mahligai hidup bersama.  Masing-masing kena memainkan peranan dalam memastikan rumah tangga yang harmoni, saling menghormati dan mencari jalan agar tidak melukakan hati pasangan dalam segala tindak tanduk.

Ada teori yang diperkenalkan oleh Sigmund Freud, secara semula jadinya anak lelaki sememangnya lebih cenderung untuk rapat dengan ibu manakala anak perempuan pula lebih senang untuk bersama bapa.

Cuma, apabila ada anak lelaki terbawa-bawa sikap itu hingga dewasa dan lebih parah selepas melangsungkan perkahwinan pun segala keputusan berkaitan rumah tangganya akan dirujuk kepada ibunya terlebih dulu hingga mengetepikan perasaan isteri sendiri.

Jika keadaan ini tidak dibendung, mulalah berlaku banyak pergaduhan antara suami isteri, isteri bermasam muka dengan ibu mertua dan lebih teruk, berlaku perceraian kerana sikap suami yang melebihkan ibu sendiri dalam semua hal.

Boleh nak jadi “anak mak”, tapi berlakulah adil…

Semua isteri tahu yg syurga seorang lelaki itu tetap bersama ibunya…semua isteri sedar akan perkara ini, tp janganlah jadikan itu sebagai alasan utk kita berlaku tidak adil dgn isteri, iaitu melebihkan ibu sehingga mengabaikan tanggungjawab2 terhadap si isteri dan anak2…

Susah isteri nak berlapang dada bila jd mcm ni…

Nak buat keputusan utk keluarga sendiri hatta keputusan yg kecil, simple seperti nak p jalan2, nk kluar makan, nak belanja anak2, nak beli barang – semua tanya mak…

Apa jua yg berlaku dlm rumahtangga, isteri masak tak sedap, isteri blk keje lambat, isteri sibuk dgn anak2, isteri p kursus seminggu, isteri balik umah org tuanya – semua bgtau kat mak…

“Mak saya kalau potong sayur, dia x potong mcm awk potong…mak saya klu siang ikan, dia akan buang isi perut ikan dlu…mak saya klu sidai baju, dia akan libas2 dulu baju…” – Semua dibandingkan dgn apa yg mak buat…

Apa yg perlu kita tahu, cara mak dgn cara isteri TAK SAMA tp at the end, keputusannya SAMA, hasilnya SAMA…sayur bleh mkn walaupun dipotong mcm tu, ikan boleh digoreng walaupun disiang mcm tu dan baju boleh kering dan dilipat walaupun dijemur mcm tu…

Ada kebaikan, ada keburukan jika kita nk tanya, bgtau dan bandingkan dgn mak akan smua perkara yg berlaku dlm rumahtangga kita…cumanya, kita perlu menilai dari sudut perlu atau tak kita berbuat sedemikian…apa kesannya jika kita berbuat sedemikian…

Jadi seorang anak tak susah klu kita tahu cara nk jadi seorang suami yg baik…tp klu kita hanya tahu cara utk menjadi seorang anak sahaja, maka kita akan buat salah dlm menjadi seorang suami…

Letakkanlah mereka berdua di tempat yang sama, yg istimewa dalam hati kita kerana kedua-duanya adalah tanggungjawab utk dijaga dan disayangi oleh kita sebagai seorang suami dan anak…

Jgn syurga yg kita cari, tapi neraka yg kita dapat dek kerana penganiayaan yg kita buat terhadap isteri dan anak2 kita sendiri…✌


Akui Sibuk Kerja & Kini Ibu Ni Kesal Biarkan Anak Bermain ‘Phone’ Sampai Mata Merah & Sembab!

Penggunaan gajet kini apa yang kita dapat lihat seakan sudah tidak boleh dipisahkan lagi,  lihat sahaja lah anak-anak kita. Setiap waktu, pasti dengan telefon pintar atau tablet  di tangan dan  tanpa sedar keadaan itu telah mengubah persekitaran dan perkembangan anak-anak. Malah apa yang lebih teruk lagi hingga menyebabkan kesan buruk pada kesihatan mereka.

Bahkan tidak dinafikan juga terdedahnya anak-anak kita seusia bayi dengan gajet ini juga adalah disebabkan kealpaan kita sendiri yang berasa selesa membiarkan anak-anak  bermain permainan di dalam telefon agar mereka leka dan dapatlah kita membuat kerja-kerja tanpa ‘diganggu’.

Pun begitu, pendedahan yang berlebihan tidaklah bagus untuk anak-anak dan akan mendatangkan mudarat kepada anak. Ini sepertimana perkongsian video daripada seorang ibu di aplikasi TikTok oleh @finikhasim, berkongsi pengalaman cemas apabila mata anaknya bertukar kemerah-merahan serta sembab yang dipercayai kesan daripada terlalu banyak bermain gajet dan bolehlah dijadikan pengajaran untuk kita semua agar lebih memantau anak-anak agar tidak terlalu terdedah dengan gajet setiap hari.

Ujarnya, punca mata anaknya sakit adalah disebabkan terdedah dengan tahap kecerahan skrin telefon bimbit yang begitu terang. Lantaran itu dia telah berjanji bahawa selepas ini dia tidak akan memberi telefon atau gajet lain kepada anaknya.

Dalam pada itu, ibu ini juga mengaku terlalu sibuk bekerja hingga tidak memantau anaknya bermain telefon.

“I am so sorry, Ibu terlalu pentingkan kerja sampai biar awak hidup dengan gadjet”

Ibu ini juga turut berkongsi nasihat daripada doktor untuk tidak memberikan anaknya terdedah dengan gajet selama seminggu.

“Dia (Aidil) bukannya tengok telefon dari pagi sampai malam. Dia cuma tengok telefon 15 minit pagi, 15 minit petang, dan 15 minit  malam. Walau pun sekejap tapi kesan cahaya telefon bagi effect dekat mata dia”, jelasnya lagi.


“Jangan Marah Kalau Isteri Kuat Makan & Gemuk Kerana Setiap Suapan Isteri Pahala Buat Suami.”- Sheila Rusly

Jangan marah kalau isteri kuat makan..Jangan bising kalau isteri gemuk. Kerana setiap suapan isteri pahala buat suami..

.

10 suapan isteri 10 pahala suami. Bila badan isteri berisi tandanya suami memahami. Jommm bawak isteri makan kat The Dim Sum Place harini @thedimsumplacekl
#thedimsumplacekl #jsrasa #sentiasabersyukur #alhamdulillah


“Tak Boleh Nak Tutup, Dah Pecah Lubang. Alhamdulillah rezeki.” Stacy Kongsi Kehamilan, Bakal Timang Anak Kedua!

Penyanyi Stacy atau nama sebenar Ummu Shaikhah Stacy Anam berkongsi berita kini hamil empat bulan.

Perkongsian berita gembira tersebut diumumkan Stacy yang diundang ke program  Meletop ketika ditanya oleh how, Elly Mazlein.

Tidak menafikan,penyanyi tersebut telah mengakui kehamilannya Itu.

“Kalau dah tak boleh nak tutup, sudah pecah lubang, betullah tu (hamil). Alhamdulillah, saya sedang hamil empat bulan.

“Alhamdulillah, rezeki Allah SWT buat saya dan Akim. Syukur, kehamilan kedua ini dipermudahkan.

“Saya pun tak boleh nak sorok juga, sebab makin hari perut membesar. Sekarang ini kalau ke mana-mana orang akan bertanya juga. Jadi, biarlah saya berterus terang saja,” katanya lagi.

Ditanya soal jantina, Stacy berkata dia dan suami iaitu Akim Ahmad meletakkan perkara itu atas ketentuan Allah.

“InsyaAllah jika semuanya dipermudahkan saya dijangka bersalin pada Ogos nanti. Soal jantina anak, kami okay saja. Asal saja sihat dan sempurna.

“Buat masa sekarang saya masih bekerja dan larat lagi. Apa pun, saya nak ucapkan terima kasih pada semua yang sentiasa mendoakan kesihatan saya,” ujarnya.

Pasangan selebriti ini mendirikan rumah tangga pada 5 Februari 2016 dan dikurniakan cahaya mata perempuan diberi nama Eshaal yang kini berusia lima tahun.

Stacy juga mempunyai seorang anak angkat bernama Bella De Luna Valentina yang kini berusia sembilan tahun.


Ibu Ini Kongsi Tip  Ini Jika Mahu Uruskan Anak Yang Bakal Berkhatan.

Setiap kali cuti sekolah, kanak-kanak antara insan yang paling teruja.Apa tidaknya, waktu ini mereka ibarat ‘merdeka’ kerana tak perlu ke sekolah.

Tetapi bagi kanak-kanak lelaki, waktu cuti sekolah hujung tahun yang panjang mungkin mendebarkan mereka kerana ketika inilah ibu ayah akan melakukan aktiviti berkhatan atau bersunat.

Setiap kanak-kanak mempunyai fahaman yang tersendiri tentang prosedur berkhatan. Kebanyakannya akan berasa lebih gerun dengan istilah “memotong”.

Justeru, penyediaan diri dari segi mental dan fizikal adalah sangat penting untuk anak anda sebelum menghadapi prosedur berkhatan.

Elakkan dari mengatakan bahawa prosedur berkhatan itu tidak menyakitkan. Fahami dengan dalam ketakutan yang ada dalam fikiran mereka.

Musim berkhatan kini kembali. Tadi di post terawal saya, ada yang bertanya tentang tips bagaimana nak menguruskan anak yang akan bersunat.

Berikut adalah tips yang saya ingin kongsikan:

– Sebelum hari bersunat, pastikan anak anda sihat. Tidak demam atau batuk. Jaga kesihatannya.

– Beli kipas kecil (clip-on) seperti di dalam gambar. Angin sejuk dari kipas ini meredakan kepedihan di bahagian sulit.

– Besen kecil untuk melindungi bahagian sulit dari terkena kain. Besen tapis sayur pun boleh.

– Makan secukupnya sebelum ke klinik.

– Jangan lupa bawa kain pelikat.

Prosedur berkhatan agak mengerikan..(jangan bagi anak baca ni..haha!). Dari part membius, kemudian tarik kulit, potong ke bawah, kemudian potong keliling kulit menggunakan cautery (besi panas), jahit pula untuk menemukan kulit, seram juga. Susah betul nak menjadi lelaki rupanya.

Anak saya tak menangis langsung sewaktu prosedur. Diam je seperti tak ada apa². Menguit pun tidak.

Tapi, bila dia masuk saja ke dalam kereta, dia punya menangis macam nak terkeluar anak tekak. “Sakit mommy!! Sakit mommy!!”

Cepat² saya suapkan ubat penahan sakit dan ubat surut bengkak.

Di rumah, saya dan mak urut kakinya yang sejuk beku dek menahan kesakitan yang teramat sangat. Memang kesian tengok. Rasa trauma pun ada.

Kak Efa pujuk supaya dia kurangkan menangis kerana setiap kali dia mengerang kesakitan, seluruh alat sulitnya membengkak. Makin sakit lah jawabnya.

Bila dia dah bertenang selepas dipujuk dan diurut dengan minyak aromaterapi dan balm Tasneem Naturel, hadiah dari salah seorang follower saya, barulah dia diam dan tidur lena.

Sekarang sudah 6 jam selepas bersunat. Wafi dah boleh makan pizza dan main Sahibba dengan kakaknya. Sekejap je pun sakitnya, Alhamdulillah.

Kepada ibubapa yang akan ke klinik untuk mengkhatankan anak², saya ucapkan ‘Good Luck!” haha. Macam² drama boleh jadi dalam bilik prosedur. Kelakar pun ada. Rakam..jangan tak rakam. Memori mahal tu..


Jangan Abaikan 4 Petua Ini Kalau Nak Rumah Sentiasa Bersih!

Bekerja setiap hari membuatkan wanita dihimpit kesibukan hingga tidak punya waktu untuk fokus kepada kebersihan rumah. Adakalanya kita terpaksa mengetepikan soal mencantikkan rumah setiap hari. Jujurnya, waktu hujung minggu adalah waktu untuk kita membersih, mencantik dan mewangikan rumah daripada sebarang habuk dan kotoran.

Itu sahajalah waktu terbaik yang kita ada untuk memberi lebih ruang dalam mencantikkan rumah. Selebihnya banyak masa ibu-ibu dihabiskan untuk menjaga anak dan suami. Namun dalam kesibukan itu ada petua mudah untuk anda praktikkan bagi memastikan rumah terjaga cantik malah sentiasa wangi. Ikuti empat langkah ini.

1.Habuk Tak Melekat Pada Perabot

Pening perabot dan rumah cepat berhabuk walaupun dilap berkali-kai. Ini petuanya.

Bahan-Bahan:

1 penutup pelembut fabrik

10 cawan air

Caranya mudah sahaja. Bancuh kedua bahan ini hingga sebati kemudian lapkan pada semua perabot kesayangan anda. Cara ini buat perabot tidak mudah lekat habuk malah rumah juga berbau lebih harum.

2. Kilatkan Lantai Rumah

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.

Bahan-Bahan:

1 penutup pencuci lantai

Cuka

Air panas

Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

3. Wangikan Rumah

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

Bahan-Bahan:

1 penutup pelembut fabrik

Cuka

Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi!

4. Segarkan Bilik Air

Bahan-Bahan:

1 sudu kecil teh soda bikarbonat

1 sudu teh cuka

1 cawan air

Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.


Jangan Anggap Isteri Kemas Rumah Dan Beg Biasa-Biasa Aje. Ini Suami Kena Tahu. Deep!

Tidak dinafikan wanita yang bergelar isteri sinonim dengan tugas mengemas rumah yang memang tak pernah habis.

Celik je mata hingga nak lelap mata waktu malam memang tidak habis. Begitu juga halnya apabila pulang ke kampung atau pergi bercuti, isterilah juga lakukan segalanya. Memang superb segala-segalanya diuruskan dengan sempurna. Siap ada check list agar tiada ada barang keperluan yang tertinggal.

Sebagaimana perkongsian ini, menggambarkan isteri begitu teliti dalam semua hal. Suami harus berbangga miliki isteri sebegini.

Jangan kau pertikai apa bini kau buat.

Jangan ingat kemas beg tu senang.

Walaupun kemas beg tu like kemas BEG je, tapi ia merupakan task paling mencabar bagi seorang isteri.

Dia perlu fikiran yang tenang, mood yang stabil, fokus yang bertumpu dan masa yang optimum untuk lakukan task tu dengan baik.

Jangan kau fikir semua baju adalah BAJU.

Baju ni ada banyak jenis baju.

Baju balik kampung.
Baju untuk masak di malam raya.
Baju pagi raya.
Baju ke dapur pada hari raya.
Baju berjalan ke rumah saudara.
Baju casual di malam hari pada hari raya.

Tu baru kategori baju isteri tu sendiri.
Belum masuk tudung.
Tudung jangan kau ingat satu jenis je.
Ada tudung sarung untuk ke dapur.
Ada shawl nak pakai pagi raya.
Ada tudung bawal nak match dengan baju casual.
Inner tudung.
Anak tudung.
Pin tudung.

Pin ni pun ada banyak kelas.
Pin kat telinga kena tajam.
Pin kat dagu kene kecik.
Pin kat bahu kena besar sikit.
Pin kat baju kebaya kena besar gedabak.
Pin baju biasa tu pun kena ada takut kain longgar

Belum baju anak.
Uiii..tu lagi banyak jenis.

Baju raya.
Baju bila dah tengah hari.
Baju tidur.
Baju ganti kalau baju raya dah comot.
Baju kalau tido dalam aircond.
Baju untuk turn tidur rumah yang takde aircond.
Baju berlubang, baju takde lubang.

Tu kalau seorang anak.
Kalau ada 5?6?

Suami punya pun dia kena fikirkan jugak.
Bukan takat baju melayu je.
Butangnya, sampin nya, songkoknya.

Itu baru baju.
Baju tu pulak ada dekat 20 pasang yang dia dah siap iron. Siap congak hari pertama baju ni, hari kedua baju ni. Kalau seminggu kau balik kampung, ha memang nak roboh lah handle tangan kat ceiling kereta tu dia sangkut. Silap aribulan boleh melengkung bumbung kereta.

Belum dia nak bawa balik kipas, tilam, bantal selimut, extension, ubat nyamuk letrik dan segala keperluan alat tidur agar tidur suami dan anak anak lena.

Iron pun dia bawak weh!

Kasut?
Ha..ada kasut raya.
Ada kasut kalau nak pergi pasar kat rumah mak nanti.
Ada kasut kalau nak jalan jauh.
Hmmmmmm

Fuh…tu je..
Tu je?
Belummmmmm…

Kuih raya..kerepek raya..kek lapis..kek coklat…serunding..dodol…

Ha…mandi cemane mandi…
Sabun mak..sabun anak..sabun bapak tak payah. Dia tibai je sabun apa apa yang ada dalam bilik mandi tu karang.

Shampu, ubat gigi, berus gigi, semua tu mesti cukup. Takde nak main sebat je orang lain punya walaupun dalam bilik air rumah mak tu karang ada dekat 10 jenis sabun mandi sebab semua orang bawak sendiri punya

Ha..ok…cukup dah kot. Nak meletup dah pun beg tu ha.

Eh…ada lagi!
Barang mekaaappppp…

Bedak anak, bedak mak, shaver bapak, minyak rambut bapak..deodoran aih semualah… Ketip kuku pun dia bawak.. Cotton bud.. Dan penyepit bulu ketiak pun ada. Entah bila dia ada masa nak proses pun tak tahu

Charger handphone..charger charger..
Tuuuuu kalau dia tak ingat memang takde le bercaj handphone tu karang.

Dan…dan…
Dia siap ada plan kontigensi.
Bawak panadol..minyak angin..blood pressure meter..home thermometer..mopiko..tiger balm..kot anak demam lah..takut anak kene gigit sengkenit lah. Macam macam.

Jarum jahit pun ada..benang..gunting…kot tertetas jahitan kat ketiak ke..tercabut butang baju raya anak ke..

Haaaaa……
Ok.
Ada dah semua.
Fuhh…legaa….
Ok zip beg!

Suami kerjanya apa?
Angkat je beg banyak banyak tu susun dalam kereta.
Jangan cakap pape.

Angkat.susun.senyum.

Kredit: Izyan Izdihar Shaarani


Terkejut Tengok Ulat Banyak Dalam Mata Kucing, Rupanya Boleh Terjadi Pada Bayi Juga

Beberapa hari yang lepas, tular video seekor kucing yang matanya dipenuhi ulat. Video tersebut telah dimuat oleh pemilik kucing tersebut yang memohon tip dan petua dari netizen untuk merawat sakit mata kucing tersebut memandangkan hari kejadian jatuh pada hari cuti.

Bagi pencinta haiwan terutamanya kucing, tentu kejadian ini sangat meruntun hati. Lebih-lebih lagi melihat kucing tersebut yang seakan lemah dengan keadaan yang menimpanya.

Kucing yang diberi nama Baby Kabut ini telah dijangkiti parasit di dalam mata kanannya. Sejak video tersebut viral, ramai netizen tampil menbantu berkongsi cara rawatan.

Ramai yang risau keadaan kucing tersebut yang mungkin boleh buta matanya jika cara rawatan yang diberikan salah dan menambahkan lagi kecederaan matanya.

Bagi yang tertanya-tanya kenapa perkara ini boleh berlaku kerana kebiasaannya haiwan seperti kucing dan anjing mendapat jangkitan parasit secara tidak sengaja kerana tertelan telur parasit yang terdapat di dalam air, makanan atau tanah yang telah tercemar oleh najis haiwan yang telah dijangkiti.

Manusia, kucing dan anjing juga boleh dijangkiti apabila memakan daging haiwan lain yang mengandungi larva parasit. Haiwan yang dikenali sebagai perumah paratenik ini terdiri daripada haiwan ternakan bersaiz kecil seperti arnab, ayam dan itik ataupun burung liar.

Di dalam kes jangkitan cacing pita seperti Dipylidium caninum, manusia atau haiwan kesayangan boleh dijangkiti apabila tertelan kutu anjing atau kutu kucing yang mengandungi larva parasit. Kes seperti ini juga berlaku pada bayi yang dibesarkan di dalam kediaman yang memiliki haiwan kesayangan yang telah dijangkiti.

Dalam kes Baby Kabut ini, setelah diberikan rawatan dengan memberi semburan pada matanya bagi mengeluarkan parasit tersebut namun kerana keadaannya yang masih lemah langkah seterusnya terpaksa ditangguhkan kerana keadaannya yang lemah dan bimbang parasit tersebut sampai ke otak.

Dalam perkembangan terkini Baby Kabut, kucing ini baru sahaja menjalani pembedahan mata bagi mengeluarkan parasit tersebut.

Pujian harus diberikan pada pemilik kucing dan para netizen yang berusaha untuk menyelamatkan haiwan ini dari terus dijangkiti parasit.

Dalam ruangan komen, ramai netizen yang memberikan petua untuk membuang parasit ini agar tidak terus merebak atau menyebabkan matanya buta.

Antara petua yang diberikan adalah :

[TIP KEWANGAN]


Langkah Bijak Jimat Berganda, kena Ikut Cara Ini.  Barulah Berbaloi!

Lebih banyak anda guna, lebih banyak ganjaran yang anda dapat? Tak percaya kan tetapi di Tesco anda boleh jimat berganda-ganda dengan Tesco Clubcard ini.

Clubcard memberi anda mata ganjaran setiap kali berbelanja di Tesco serta rakan niaga terpilih. Lebih istimewa, ia juga boleh ditukar kepada baucar tunai untuk lebih banyak ganjaran membeli-belah masa depan. Psst, bukan tu je, ibu-ibu yang suka shopping pun akan dapat baucar sebagai hadiah! Wow lumayan kan.

Tapi macam mana caranya. Mudah jer, apabila daftar Tesco Clubcard ni, ibu-ibu boleh kumpul mata dari setiap pembelian di Tesco atau rakan niaga terpilih dan seterusnya menukar mata tersebut ke baucar tunai.

Ini bermakna anda juga boleh guna baucar tunai itu untuk pembelian seterusnya dan dapat lagi banyak baucar tunai atau kupon diskaun setiap bulan! Best kan? Dah la dapat berjimat, dapat pulak lagi ganjaran. Cukup berbaloi!

Selain itu, anda boleh mendapatkan diskaun untuk tiket ke lokasi menarik seperti Legoland, Taman Tema A Famosa, Entopia by Penang Butterfly Park, Kidzania dan banyak lagi.

Tunggu apa lagi, daftarlah sebagai ahli Clubcard! kumpulkan mata Clubcard, semakin banyak yang anda belanjakan, semakin banyak penjimatan yang akan anda peroleh.

Tak ada Clubcard lagi? Tak perlu risau, mudah jer caranya. Anda boleh mendaftar sekarang secara percuma melalui dalam talian. Selain itu, anda juga boleh mendapatkan kad dengan berkunjung ke mana-mana stor Tesco di seluruh negara. Di sana anda boleh mendapatkan kad fizikal Clubcard ni dengan mendaftar kad keahlian dengan RM10.

Tak tahu cara nak kumpul mata Tesco Clubcard? Senang je! Dengan berbelanja di Tesco, setiap RM1 anda akan dapat 1 mata Clubcard. Setiap 400 mata yang anda kumpul, boleh
tebus untuk RM2 baucar tunai tau! Selain itu, anda juga boleh berbelanja di medan selera Tesco yang menyediakan pelbagai menu menarik seisi keluarga. Jadi, boleh lah anda shopping lebih banyak barang kat Tesco lepas ni!

Oh ya, jangan lupa uruskan akaun Clubcard anda melalui aplikasi Tesco Clubcard Malaysia. Dengan adanya aplikasi ni, macam-macam benda anda boleh tengok. Antaranya:

Kalau tertinggal Tesco Clubcard masa shopping macam mana?” Haa…jangan kelam kabut,  flash je aplikasi dan enjoy kumpul mata Clubcards macam biasa okay! Mudah bukan?


Jimat Bil Elektrik  Dari Melambung Setiap Bulan, Ibu-Ibu Boleh Cuba Tip Yang Dikongsikan Oleh TNB Ni Di Rumah. Sangat Berguna!

Setiap bulan bila tengok bil yang sampai di rumah boleh naik pitam dibuatnya. Nak nak lagi musim cuti sekolah ni kan.

Lagi tinggi penggunaannya terutama sekali bil elektrik dengan penggunaan pendingin hawa, televisyen dan sebagainya lagi.

Untuk ibu-ibu jangan risau anda boleh jimatkan bil di rumah jika lakukan tip yang dikongsikan oleh TNB ini.

Tak susah pun malah ia juga tidak menggunakan sebarang modal. Tak percaya, jom baca ni!

3. Semasa penghawa dingin dihidupkan, tutup semua pintu dan tingkap. Lebih kecil ruangan, lebih rendah bil yang perlu ditanggung.

4. Pilih lampu mentol yang menggunakan tenaga yang sikit untuk penjimatan yang lebih

7. Pilih peralatan elektrik yang mempunyai 5 rating serta logo merah seperti di dalam gambar:

8. Jarak peti sejuk dengan dinding sejauh 10cm untuk peredaran yang lebih efisyen

9. Jangan biarkan PC, laptop atau monitor LCD berada dalam keadaan standby jika tidak digunakan

10. Boleh gunakan timer untuk peralatan yang diperlukan pada masa yang tertentu sahaja

11. Gunakan lampu fluorescent T5 sebagai langkah penjimatan elektrik anda

12. Suhu penghawa dingin yang paling efisien adalah antara 23-25 darjah celcius untuk kesejukan optimun

13. Cara susun barang di dalam peti sejuk juga menjadi faktor utama dalam penjimatan elektrik. Pastikan barangan anda tersusun kemas dan rapi.

14. Gunakan mod ‘Cold Wash’ semasa mencuci pakaian menggunakan mesin basuh untuk mengelakkan penggunaan tenaga yang banyak untuk memanaskan air

Senang bukan? Jika ada yang masih belum tahu tentang tips ini, boleh kongsi untuk manfaat bersama. 😉


Senang Dikemudian Hari Bila Anak Lelaki Cekap Di Dapur,  Ikut Cara Doktor Ini, Latih Anaknya Sejak Kecil!

Tak ramai anak-anak remaja kita hari ini yang pandai memasak dan tidak kekok selok belok di dapur. Jika ada pun, samada mengambil kelas pengajian bidang masakan atau terpaksa berdikari sendiri bila mana ketika belajar.

Pasti susah pada permulaannya. Mencuba kemahiran memasak ini di waktu sudah dewasa tidaklah menjadi masalah, namun jika anak lelaki sudah dilatih sejak kecil pasti bonus buat ibu-ibu.

Senang bila mana anak minta untuk sediakan makan malam. Hebat! Ibu boleh senang hati dan dapatlah rehatkan diri  lebih awal. Hal ini mungkin boleh berlaku jika anak sudah cukup kemahiran dan handal di dapur. Ajar anak sejak kecil, itu yang sepatutnya diajarkan.

Anak lelaki mesti cekap di dapur
Kebiasannya anak lelaki kurang ditekankan untuk membantu kita di dapur.

Ini satu kesilapan yang perlu dibetulkan dari mula lagi jika mempunyai anak lelaki. Jadikan mereka cekap di dapur agar bila mereka berkahwin nanti tugasan dapur boleh mereka lakukan dengan baik, lagipun itu memang tugas seorang suami kan menyediakan keperluan keluarga. Cuma budaya kita ni menonjolkan perempuanlah pengurus dapur.

Justeru itulah saya sentiasa menggalakkan anak-anak lelaki saya ke dapur. Hafiz memang dah biasa ke dapur. Hujung minggu lepas saya upgrade kemahirannya dengan mengajar bagaimana memotong daging agar mudah lembut jika di masak.

Dia dah pandai melihat jaluran daging dan memotong melintang jaluran. Alhamdulillah hasilnya saya tunjukkan bila daging sudah di masak, walaupun daging itu bukan daging muda, namun proses memasaknya tidaklah lama kerana ianya dipotong melintang dan nipis.

Tanyalah resepi masak kicap atau di kampung saya di Selangor dipanggil masak semur, pasti Hafiz sudah boleh ingat sebab dia melakukan praktikal terus.

Ini masakan kegemaran anak-anak saya apatah lagi ditambah kentang dan suhun, berebut-rebut mencari suhun. Alhamdulillah satu keluarga dapat merasa masakan Hafiz.

Sejak mereka kecil lagi bila masuk dapur saya akan beri apa sahaja yang saya pegang. Contohnya sayur biarlah dia potong dan ambil apa yang mereka potong walaupun tidak cantik potongannya. Ini akan menyebabkan mereka rasa seronok untuk menolong kita pada masa akan datang.

Perlahan-lahan saya upgrade kepada menggunakan pisau, siang ikan dsb.

Cuma rumah saya ni guna dapur induksi yang tak panas jadi saya tidak berapa bimbang tentang api dan gas. Namun semua pun perlukan pemantauan.

Ganjaran buat anak-anak jika melakukan satu-satu perkara, pada saya jika maksud memberi hadiah itu jelas kepadanya maka tidak menjadi masalah. Namun jangan sampai dia menjadikan hadiah itu suatu yang wajib bila dia melakukan sesuatu kerja.

Perlahan-lahan kita ajarkan agar mereka melakukan suatu tugasan itu dengan ikhlas dan sebagai khidmat kepada ibu bapa yang besar pahalanya. Maksud saya di sini biar anak faham bahawa hadiah terbaik adalah pahala dari Allah swt.

Kredit: Dr Norzila Zakaria


“Bergenang Air Mata, Allah Saja Tahu.” Anak Tak Boleh Dengar & Cakap Baca Doa Sempena Hari Jadi Buat Adi Putra Terharu!

Kasih sayang seorang ayah… Sebak membaca luahan hati pelakon popular Adi Putra menerusi perkongsiannya di laman instagram.

Memuat naik sepotong video sempena hari jadinya, Adi Putra melahirkan rasa sebak apabila anak perempuannya yang tidak boleh bercakap dan mendengar tetapi cuba membacakan doa selamat sebagai hadiah hari jadi cukup menyentuh hatinya sebagai seorang ayah.

“Saya sangat sebak bila putri saya Zara Adelia yang tak boleh mendengar dan bercakap membacakan doa selamat buat hari jadi saya. Allahu, bergenang air mata saya. Allah saja yang tahu.

“Inilah hadiah paling cukup istimewa yang tak dapat beli dimana-mana. Terima kasih istriku, az-zahra, nani, yang meraikan ulang tahun ku ke 40 Tahun.

Perasaan sangat bersyukur yang pernah di pesan Habib Ali Zaenal Abidin.

Perkongsian yang cukup menyentuh hati itu turut mendapat reaksi warganet. Ada yang melahirkan rasa sebak melihat video berkenaan.

Allahu… terharu


“Ya Allah Anak Aku. Terburai Air Mata Rindu.” Anak Di Asrama Buat ‘Video Call’ Bikin Amin Idris Menangis Ketika ‘Live’. Sebak!

Bagi ibu bapa yang berjauhan dengan anak-anak yang tinggal di asrama, pasti sedih dengan situasi sekarang. Kalau sebelum covid-19 melanda, anak-anak boleh pulang ke rumah atau sesekali ibu bapa membuat lawatan ke asrama.

Bagi yang tidak dapat pulang ke rumah, pastinya situasi ini cukup memilukan. Demikian juga yang berlaku kepada pengacara, Amin Idris semalam.

Dia  yang bertindak sebagai pengacara dan program kendaliannya, Borak Dulu #baruberbuka yang bersiaran secara langsung di RTM jam 7 malam itu mengundang beberapa selebriti jemputan untuk sama-sama bertukar pandangan.

Terbaru satu video tular di media sosial mengenai sedutan program berkenaan benar-benar menyentuh hati warganet apabila pengacaranya, Amin Idris menitiskan air mata.

Dalam perkongsian tersebut, pihak studio memaklumkan menerima panggilan dari seseorang bernama Wardah. Ketika Amin memberikan salam, ia dijawab dengan “Daddy apa khabar? Daddy rindu akak tak?” sehingga pengacara tersebut bingung.

Keadaan talian yang agak terganggu itu membuatkan Amin tertanya-tanya perihal soalan yang diajukan. kemudian, barulah dia menyedari pemanggil tersebut rupa-rupanya  anaknya sendiri yang berada di sekolah berasrama.

Waktu itu, kelihatan dia menitiskan air mata dan anaknya yang dikenali sebagai Qistina turut terdiam seribu bahasa serta hanya mampu menangis merindui bapanya.

Amin Idris juga sempat memuat naik momen hiba itu di ruangan Instagramnya dengan mengakui langsung tidak menyangka bahawa panggilan itu dari anaknya.

Dia mengucapkan terima kasih kepada pihak produksi kerana memberikan kejutan yang bermakna buat dirinya kerana dia memang merindui Qistina yang kini tinggal di asrama.

Melihat daripada perkongsian tersebut, rata-rata warganet mulai faham kenapa panggilan berkenaan sedikit delay kerana Amin Idris tidak memandang monitor dan baru menyedari pemanggil itu anaknya setelah menjeleng sedikit monitor ditepi.

Rata-rata yang menonton tidak dapat menahan sebak dan menitiskan air mata melihat situasi antara anak dan ayah yang berlaku secara spontan.

Bahkan, ada diantara mereka turut mengalami situasi yang sama di mana terpisah dengan anak-anak yang belajar jauh dari rumah.


Nak Hidup Tenang Tanpa Ada Hutang Kereta Selepas Umur 50 Tahun, Perunding Kewangan Ini Kongsi Tip Mudah.

Lazimnya setelah memasuki usia 50 tahun ramai yang mula mengurangkan kesibukkan dalam urusan hariannya. Ketika ini ada yang mula merancang bersara awal, malah ada juga yang sedang siap sedia menunggu tempoh bersara yang ditetapkan oleh kerajaan.

Apa yang pastinya, pada usia ini sudah tentu cara hidup akan berubah termasuk soal kewangan.

Panduan untuk  mereka yang berumur 50-an dan ke atas

1) BELI KERETA TUNAI SAHAJA JIKA UMUR ANDA 50 & KE ATAS.

Jika anda dah berumur 50-an dan nak beli kereta, ingatlah jika anda tak mampu beli secara tunai ianya bermakna anda tak mampulah memiliki kereta itu.
Carilah kereta yang anda mampu beli secara tunai.

Ada orang kata orang kaya tak beli tunai, mereka pun beli hutang juga. Yea itu betul juga, tapi ingatlah… ansuran kereta itu dibayar hanya dari duit dividen simpanan mereka sahaja. Mereka tak gunakan duit dari pendapatan aktif / gaji atau duit simpanan apatah lagi duit persaraan.

Semua ansuran atau maintenance cost datangnya dari pendapatan dividen sahaja. Ini bermaksud jika dividen 4% dan ansuran kereta 1500 sebulan, hanya golongan yang ada simpanan tunai 500K sahaja boleh beli secara berhutang ( loan ).

2) APA RISIKO BELI KERETA MEWAH JIKA ANDA SUDAH BERUMUR.

Jika anda sudah tiada nanti, anak-anak anda terpaksa menanggung bebanan kos kereta mewah. Jika anda membeli tunai pun, banyak lagi kos kereta mewah yang mereka warisi :

~ Insurans kereta. Lagi mahal kereta lagi tinggi bayaran premium insurans akan ditanggung.

~ RoadTax. Bagi kereta 2500cc ke atas, anak-anak anda akan menanggung bebanan kos roadtax yang mahal.

~ SpareParts, Wear & Tear, Kos pembaikian dan pemeliharaan kereta mewah setelah berusia 5 tahun kereta amatlah mahal untuk ditanggung oleh anak2 atau isteri anda.

~ Jual aje lah kereta. Cakap memanglah mudah. Jika kereta dah melebihi 10 tahun, anak-anak anda kena cari Cash Buyer sebab lebih 10 tahun dah tak boleh finance kan.
Jika kereta yang masih ada hutang bank, nilai jualan mungkin lebih rendah dari outstanding loan. Kena pulak anak-bini anda top-up untuk menghilangkan bebanan.

3) MOTORHOME

Hari itu ada yang tag saya kat satu posting tentang seorang pesara yang gunakan duit persaraannya untuk beli motorhome. Ini adalah pandangan saya, jika tak manfaat abaikan sahaja yea

Carilah dalam buku financial planning mana pun, tidak ada satu buku pun yang menyarankan anda beli motorhome bila sudah berumur apatah lagi bersara. Kecualilah anda sememangnya kaya….

Motorhome ini adalah trend pesara-pesara kaya di negara-negara yang besar dan luas seperti di Eropah, Australia, New Zealand … di mana makan bulan jika nak travel di negeri sendiri.

Di negara tersebut gaji lebih tinggi dan simpanan mereka pun tinggi sementara harga kenderaan lebih murah pula. Tapi ramai juga yang menyewa. Kalau di Australia contohnya, dorang travel dari Sydney ke Melbourne pun saya tengok ambik masa 2-3 hari, itu ikut hiway.
Kalau ikut jalan biasa pergi ke Adelaide dan lalu ladang-ladang tu mahu 4-5 hari baru dorang sampai. Dan ramai darinya menyewa motorhome tu, tak beli pun.

Malaysia ni kalau dari Shah Alam ke Kedah tu pergi lepas sarapan, sebelum zohor dah sampai. Ambik hotel bajet lagi jimat, selesa dan bersih.
Motorhome ni kalau buang air besar dalam tu habis sepanjang perjalanan “berbau” , bising pasangan anda atau anak nanti. Sendiri maybe tak kisahlah, tapi yang lain kisah kat bau tu.

So bagi saya lebih baik sewa jer kalau takat nak pakai dalam Malaysia. Takyah pening-pening nak bincang sana sini, survey sana sini cari spare part dll. Jangan leburkan duit persaraan anda kepada benda-benda yang akan jadi besi buruk nanti.

Akhirnya anak-anak terpaksa mewarisi bebanan kos yang tinggi. Bukan senang dorang nak cari buyer untuk jual nanti.

Ingatlah juga, kehidupan paling menyedihkan dalam hidup seseorang ialah jika dia jatuh miskin atau menjadi sangat miskin dan papa di usia tua. Situasi ini berlaku jika anda tidak mempunyai simpanan yang mencukupi untuk menampung kehidupan tua yang sudah pasti akan sakit-sakit sana sini.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Air Kanji Nasi Kaya Khasiat. Siapa Tak Ada Selera, Ni Penawarnya!

Umum mengetahui kalau tidak berselera makan akibat demam, menu bubur antara yang mampu menjadi penawarnya.

Selain itu, menjamah kanji nasi juga boleh dijadikan pilihan. Ini sebagaimana yang diamalkan oleh Puan Norakmawati kepada anaknya.

Jom ikuti perkongsiannya.

Assalamualaikum..
Nk share petua org lama.. Sy masih mengamalkan petua ni sbb serasi ngan ank2 sy… Ye byk vitamin di pasaran tp lebih prefer camni je.

Kalau ade ank kecik yg tak lalu nk makan bg la air kanji nasi yg kita masak nasi tu..biasa sy tanak nasi lebihkan 1/2 cwn air utk ceduk ambik nanti..

InshaaAllah amal sminggu bertambah selera mkn ank..sy buat 2x shari je.

Budak2 selera mkn bdn pun sihat, kurang la dpt penyakit…InshaaAllah sekadar ikhtiar.

Sumber : NorAkmawati Sabudin